LIST Γυναικεία σορτς και βερμούδες 2019\nLIST DENIM Denim σορτς\nLIST DENIM Denim σορτςΒαμβακερό denim Μονόχρωμο Εφέ ξεβαμμένου Χαμηλόμεσο Σκούρο Κλείσιμο μπροστά Κουμπί Κλείσιμο με φερμουάρ Πολλαπλές τσέπες Διακοσμητικό λογότυπο Μεταλλικές λεπτομέρειες Στρετς90% Βαμβάκι, 10% Ελαστάνη\nΝέα στην κατηγορία "LIST Γυναικεία σορτς και βερμούδες 2019"\nΕδώ θα βρεις online LIST Γυναικεία σορτς και βερμούδες 2019 στις καλύτερες τιμές της αγοράς. Όλες οι νέες συλλογές σε LIST Γυναικεία σορτς και βερμούδες 2019 για να επιλέξεις.\nΒρές την καλύτερη τιμή για Γυναικεία σορτς και βερμούδες LIST. Ανακάλυψε τα πιο όμορφα σχέδια σε LIST Γυναικεία σορτς και βερμούδες. Αγόρασε Γυναικεία σορτς και βερμούδες από τα μεγαλύτερα Ελληνικά ηλεκτρονικά καταστήματα.\nΓυναικεία σορτς και βερμούδες LIST online


Αρχική Σελίδα > ΟΙ ΤΡΕΙΣ ΝΤΕΤΕΚΤΙΒ -2- Ο ΤΡΑΥΛΟΣ ΠΑΠΑΓΑΛΟΣ\nΑνατύπωση : 5η ΕΚΔΟΣΗ\nISBN Ebook: 978-618-01-2270-1\nΠοιος είναι άραγε ο μυστηριώδης ξένος που τριγυρνά και κλέβει παπαγάλους; Χρησιμοποιώντας την «Αλυσίδα από αυτί σε αυτί», ο Τζούπιτερ και οι δύο του φίλοι αρχίζουν ένα αλλόκοτο, ριψοκίνδυνο κυνηγητό που, τελικά, μέσα από γρίφους, παγίδες και απαγωγές, τους οδηγεί στη «λιθιά πέρα απ’ τα οστά», σ’ έναν καταπληκτικό θησαυρό και σε μια θανάσιμη απειλή...\nΟ ΓΙΟΣ ΜΟΥ ΣΤΗΝ ΚΥΡΙΟΛΕΞΙΑ ΤΟ ΡΟΥΦΗΞΕ ΑΠΟ ΤΗΝ ΠΡΩΤΗ ΣΕΛΙΔΑ ΜΕΧΡΙ ΤΗΝ ΤΕΛΕΥΤΑΙΑ .\nΤέλειο τέλειο ξανά τέλειο οσο γυρνάς τις σελίδες δεν το χορταίνεις ο τρόπος που γράφει ο Άρθουρ Είναι μοναδικός όπως επίσης και το μυαλό του είναι όλα απολύτως σχεδιασμένα ειλικρινά. Είναι από τις αγαπημένες μου σειρές νομίζω ότι αυτό ήταν το τρίτο βιβλίο από τη σειρά που διάβασα.\nΣυμφωνώ απόλυτα με όλους ! Ο τίτλος μπορεί να μην κίνει το ενδιαφέρον αλλά η υπόθεση είναι άποψη. Αξίζει να το διαβάσετε.\nΤο βιβλίο είναι πολύ καλό! Όσο προχωρούσα στις σελίδες, το ενδιαφέρον μεγάλωνε!\nΤο πρώτο βιβλίο από τη σειρά που διάβασα και αυτό που με έκανε να αναζητήσω αμέσως και τα υπόλοιπα! Δε θα σας αφήσει να το αφήσετε έστω και για λίγο!\nΤο βιβλίο αυτό είναι τόσο ενδιαφέρον που σε απορροφά μέχρι το τέλος!!!\nΈνα ακόμα καταπληκτικό βιβλίο απο την σειρά μυστηρίου "Οι Τρεις Ντετέκτιβ".Γεμάτο με ανατροπές,γρίφους και μυστήριο σε κάνει να το διαβάσεις μονορούφι!


Κίνηση Πολιτών Σάμης: Διαδημοτικό μέτωπο και Δημοτικό Συμβούλιο για την Υγεία - Κεφαλονίτικα Νέα\nΚίνηση Πολιτών Σάμης: Διαδημοτικό μέτωπο και Δημοτικό Συμβούλιο για την Υγεία\n0\t13 Μαΐου 2019 07:42\nΦίλοι και φίλες, συνδημότες συνδημότισσες·\nΜε αφορμή τις ενέργειες των εργαζομένων στην Υγεία στο νησί και ιδιαίτερα του σωματείου του γενικού νοσοκομείου Κεφαλονιάς, στο Αργοστόλι.\nΑκούγοντας τις κραυγές αγωνίας των γιατρών και του νοσηλευτικού προσωπικού και νιώθοντας υποχρέωση για συνέπεια και ακολουθία προτείνουμε τα παρακάτω:\nΝα συνταχθούμε οι πολίτες οι φορείς και οι σύλλογοι του νέου δήμου Σάμης, αλλά και του νομού συνολικά, με το αίτημα των εργαζομένων για πρωτοβουλία της δημοτικής αρχής, ειδικού δημοτικού συμβουλίου για την Υγεία.\nΠροτείνουμε όμως επίσης αυτό να συμβεί εφόσον εξασφαλιστεί με κατάλληλες ενέργειες η παρουσία σ’αυτό από την ηγεσία του υπουργείου, ο υπουργός-κ. Ξανθός ή ο υφυπουργός-κ. Πολλάκης και η βουλευτής μας κ. Α. Θεοπεφτάτου.\nΤο πρόβλημα είναι σε όλους μας φανερό πλέον ότι απαιτεί πολιτική λύση και γι’αυτό όποιοι άλλοι σχετικοί παριστάμενοι εκτός αυτών που αναφέραμε δεν θα προσφέρουν καμιά υπηρεσία.\nΠρέπει η πολιτική ηγεσία να έρθει σε κατά πρόσωπο επαφή με τους εργαζόμενους στις δομές υγείας του νομού, με τους πολίτες, τους νέους, τους γονείς, τους συνταξιούχους, τα ΑΜΕΑ, την τρίτη ηλικία.\nΕκεί να υποστηρίξουμε σθεναρά το αίτημά μας για άρτιες δομές και υπηρεσίες σε μια δημόσια και δωρεάν υγεία.\nΕπίσης μιας και λόγω των επικείμενων εκλογών πολλοί υποψήφιοι δείχνουν ενδιαφέρον για το καλό των πολιτών την ασφάλεια τους και την ανάπτυξη τους.\nΠροκαλούμε την σαφή θέση και στάση στο πρόβλημα της Υγείας σε σχέση με τα αιτήματα των πολιτών και των εργαζομένων, πασίγνωστα και χιλιοειπωμένα, των υποψήφιων παρατάξεων του νέου δήμου της Σάμης αλλά και των δύο άλλων δήμων Αργοστολίου και Ληξουρίου.\nΝα δημιουργήσουμε ένα διαδημοτικό διεκδικητικό μέτωπο με σαφή προσανατολισμό, οι πολίτες του νησιού και οι εκπρόσωποί μας για αποτελεσματικότερες δράσεις.\nΘεωρούμε ότι επείγει σαν κορυφαία προτεραιότητα να λυθεί ΤΩΡΑ αυτό το τεράστιο πρόβλημα που ταλανίζει τους κατοίκους τους νομού τα τελευταία χρόνια και τους έχει ομήρους μιας πολιτικής ασάφειας που παραπέμπει σε πρακτικές που αποκηρύσσουμε μετά βδελυγμίας.\nΕΠΑΓΡΥΠΝΥΣΗ ΣΤΙΣ ΕΠΑΛΞΕΙΣ !!!\nΚοινωνία 11377 Δημοτικό Συμβούλιο 159 Κεφαλονιά 20331 Κίνηση Πολιτών Σάμης 5 Νοσοκομείο Κεφαλονιάς 222 Σάμη 1002 Υγεία 1271\nΑπαγορευτικό στα φέρι\nΧάθηκε μικρό κουνελάκι


Πείτε μας πώς ξεγράφετε τόσο εύκολα ανθρώπους να το κάνουμε κι εμείς! - LifeTime\nΠείτε μας πώς ξεγράφετε τόσο εύκολα ανθρώπους να το κάνουμε κι εμείς!\nΠάντα ήμουν περίεργη με τους ανθρώπους και τα αισθήματά τους μα κυρίως με την αναισθησία τους και την ευκολία τους για κάποια πράγματα. Το μεγαλύτερο ερώτημά μου ήταν αυτό πάντα ένα: Πώς κάποιοι άνθρωποι μπορούν και ξεγράφουν άτομα απ? τη ζωή και την καρδιά τους με τέτοια ευκολία;\nΠώς είναι, βρε παιδάκι μου, δυνατόν να πατάνε απλά ένα delete κι όλα μέλι-γάλα; Λες και δεν υπήρξαν ποτέ στη ζωή τους, στην καθημερινότητά τους, έστω; Είμαστε περίεργα όντα, μου απαντούσα, αλλά αυτή η απάντησή μου ποτέ δε με κάλυψε! Τι είναι οι άνθρωποι; Φωτογραφίες στον υπολογιστή που πιάνουν πολλή μνήμη και τις διαγράφουμε για να κάνουμε χώρο να κατεβάσουμε το νέο βιντεοπαιχνίδι; Έλα Παναγία μου!\nΈχουμε μάθει να ζούμε για την πάρτη μας, δεν μπαίνουμε στον κόπο να κάνουμε μια μικρή σκέψη για τα αισθήματα του άλλου. Συχνά σε παρέες ακούω: «Δεν της μιλάω πια, γιατί έχει αλλάξει και δεν είναι πια αυτή που είχα γνωρίσει». Ναι, και; Η φίλη σου άλλαξε κι έφυγε απ? τα όρια των δικών σου κανόνων, κάποτε όμως σου χάρισε κάποιες στιγμές, περάσατε μαζί καταστάσεις είτε εύκολες είτε δύσκολες κι ήταν εκεί, μοιραστήκατε ένα μυστικό ή ακόμα και μια ζαβολιά.\nΠολλές φορές αφήνουμε κι εμείς κάποια πράγματα να αλλάξουν, όπως για παράδειγμα με μια φίλη που την παραμελήσαμε για κάποιο λόγο κι αυτή άλλαξε. Δεν ήμασταν εκεί να πούμε τη γνώμη μας άρα δεν είναι όλο το μερίδιο της ευθύνης δικό της. Αλλά όχι, εγώ δεν την κάνω πια παρέα, λες κι είμαστε πρώτη δημοτικού, που μακάρι να ήμασταν δηλαδή, γιατί τα παιδιά έχουν συναισθήματα κι αγνή καρδούλα. Λένε «Συγνώμη, θέλεις να ξαναγίνουμε φίλοι;». Οι μεγάλοι ποτέ. Έχουμε, βλέπεις, κι έναν ακλόνητο εγωισμό. Όποτε προτιμάμε τον εύκολο τρόπο, αυτόν της διαγραφής.\nΎστερα υπάρχουν κι οι σχέσεις οι ερωτικές, εκεί να δεις γέλια, δικέ μου. Εχθές αραδιάζαμε ο ένας στον άλλον ένα σωρό γλυκόλογα και σήμερα το εν λόγω λιονταράκι μας φοβηθήκαμε μη μας φάει και το διώχνουμε. Λέμε, λέμε και μετά δε θυμόμαστε τίποτα, περνάμε τους ανθρώπους από δοκιμασίες για να δούμε αν πληρούν τις προϋποθέσεις μας κι ανάλογα κρίνουμε. Αν μας δώσει ένα τριαντάφυλλο, εμείς θα κοιτάξουμε τα αγκάθια κι αυτός είναι εννοείται λόγος για διαγραφή απ? τη λίστα μας, ποσό γελοίο μοιάζει, ε;\nΜα πραγματικά ας βρεθεί ένας να μου εξηγήσει πώς ξεγράφουν έτσι οι άνθρωποι; Θα προτιμούσα να μου εξηγήσει κάποιος που έχει εμπειρία πάνω στο θέμα, μπας και καταφέρουν τα επιχειρήματά του να με πείσουν! Πράγμα αδύνατον, αλλά ας γίνει μια προσπάθεια!\nΜε έναν άνθρωπο που έχεις μοιραστεί μια αγκαλιά, το λιγότερο που μπορείς να κανείς είναι να τον σέβεσαι, κι όχι να τον ξεγράφεις. Δεν θέλεις πια να του απευθύνεις τον λόγο; Δικαίωμά σου, αλλά να εκτιμάς και να μην ξεχνάς τι σου έχει προσφέρει.\nΈτσι μπορείς να επιτρέψεις στον ατρόμητο εαυτό σου να ξεστομίσει τουλάχιστον ένα «γεια σου» αν τύχει και συναντηθείτε. Μάθαμε να το παίζουμε υπεράνω και ξεχάσαμε να αγαπάμε, να εκτιμάμε και να είμαστε πάνω απ? όλα άνθρωποι.\nPrevious article Η Φώκια κοίταζε τον Δύτη στα μάτια αλλά αυτός δεν Καταλάβαινε τον λόγο. Τότε του Πιάνει ξαφνικά το Χέρι και…\nNext article 92χρονος γονατίζει μπροστά στην επί 50 χρόνια σύζυγό του. Αυτό που κάνει στη συνέχεια, θα σας καθηλώσει!


ΤΟ ΔΕΡΜΑ ΜΑΣ\nΣυγγραφέας: Δρ. YAEL ADLER\nΤΟ ΔΕΡΜΑ ΜΑΣ ΕΙΝΑΙ ΣΑΝ ΕΝΑΣ ΚΑΜΒΑΣ ΠΟΥ ΑΦΗΝΕΙ ΤΗ ΖΩΗ ΜΑΣ ΝΑ ΔΙΑΓΡΑΦΕΤΑΙ!\nΤο δέρμα μάς απασχολεί καθημερινά: Φροντίδα, γήρανση, αλλεργίες, αντιγήρανση, ήλιος… Φτάνει περίπου τα δύο τετραγωνικά μέτρα και μας προστατεύει από την υπερθέρμανση. Καλύπτει όλα όσα έχουμε μέσα μας, αποτελεί μέσο επικοινωνίας, εξαιρετικά ευαίσθητο. Δεν υπάρχει διέγερση, δεν υπάρχει σεξ, χωρίς να συμμετέχει το δέρμα μας.\nΣ’ αυτό το διαφωτιστικό και γοητευτικό βιβλίο, η δερματολόγος Yael Adler ανατέμνει το δέρμα μας σε βάθος και μας εξηγεί όλα όσα θα θέλαμε, και θα έπρεπε, να ξέρουμε. Δε διστάζει να μιλήσει για φλύκταινες, ρυτίδες, πόδια που μυρίζουν και πολλά άλλα θέματα ταμπού, ενώ μάς εξηγεί γιατί το σεξ μάς ομορφαίνει, γιατί οι άντρες δεν κάνουν κυτταρίτιδα και γιατί το δέρμα συνδέεται τόσο στενά με τον εγκέφαλο.\n«Το δέρμα είναι ο καθρέφτης της ψυχής, η οθόνη που δείχνει τι συμβαίνει μέσα μας, στο ασυνείδητό μας. Σαν καλοί εγκληματολόγοι αναζητούμε με πάθος τεκμήρια στο δέρμα μας. Τα ίχνη συχνά μάς οδηγούν στο εσωτερικό του σώματος. Ξαφνικά ανακαλύπτουμε ότι το δέρμα μάς μιλάει για κάποια ψυχική έλλειψη, για στρες, για ελλιπή ψυχική ισορροπία ή για τα όργανά μας και τις διατροφικές μας συνήθειες. Οι ρυτίδες μαρτυρούν διάφορα πράγματα για στενοχώριες και χαρές, οι ουλές για τραυματισμούς, η άκαμπτη έκφραση του προσώπου λόγω μπότοξ για τον φόβο των γηρατειών, η ανατριχίλα για τον φόβο ή την ηδονή, και κάποια σπυράκια για πάρα πολύ γάλα, ζάχαρη και άσπρο αλεύρι. Το δέρμα μας είναι ένα συναρπαστικό όργανο, το μεγαλύτερο όργανο του ανθρώπου, ένα πραγματικό θαύμα. Στόχος του βιβλίου είναι να καταλάβουμε καλύτερα το δέρμα μας – και συγχρόνως και τον ίδιο μας τον εαυτό!» Yael Adler\nΤιμή : 16,60 € 14,94 €\nΗ ΦΙΛΙΑ ΕΙΝΑΙ ΚΑΙ ΔΕΝ ΕΙΝΑΙ ΠΑΝΤΟΤΙΝΗ\nΑρχική \_ Κατηγορίες \_ ΞΕΝΗ ΛΟΓΟΤΕΧΝΙΑ \_ ΤΟ ΔΕΡΜΑ ΜΑΣ


Μιχάλης Καλόπουλος - greatlie.com - Σε υψηλές θερμοκρασίες κάτω από το νερό μπορεί να δημιουργηθεί "ζωή".\nΑυτή την εβδομάδα 747\nΑυτό το μήνα 15252\nΚεντρική ΕΛΛΗΝΙΣΜΟΣ Τέχνες & Επιστήμη Σε υψηλές θερμοκρασίες κάτω από το νερό μπορεί να δημιουργηθεί "ζωή".\nΣε υψηλές θερμοκρασίες κάτω από το νερό μπορεί να δημιουργηθεί "ζωή".\nΑπό τo BBC 25-Αυγούστου-2000\nΣε υψηλές θερμοκρασίες κάτω από το νερό μπορεί να δημιουργηθεί ζωή.\nΑμερικανοί επιστήμονες ισχυρίζονται πως δημιούργησαν ξανά τις συνθήκες ενός από τα στάδια που έπαιξε πρωταρχικό ρόλο στην εμφάνιση της ζωής στη γη. Τα πειράματά τους έδειξαν ότι μια χημική οργανική ουσία, βασική για όλους τους ζωντανούς οργανισμούς, μπορεί να αναπτυχθεί από ορισμένα οργανικά και μεταλλικά στοιχεία.\nΕρευνητές από το ινστιτούτο Carnegie στην Washington DC υπέβαλαν θειούχο σίδηρο σε συνθήκες υψηλής θερμοκρασίας 250 C και πίεσης έως και 2.500 φορές μεγαλύτερη της ατμοσφαιρικής, και σχημάτισαν πυροσταφυλικό οξύ, ένα χημικό "κλειδί" που χρησιμοποιούν οι ζωντανοί οργανισμοί, προκειμένου να εξάγουν ενέργεια από την τροφή.\nΟι θερμοκρασίες στις υδροθερμικές οπές μπορούν να φτάσουν στους 500 C\nΟι επιστήμονες πιστεύουν πως στα πειράματά τους μπόρεσαν να δημιουργήσουν ίδιες συνθήκες με αυτές που κυριαρχούν σε υδροθερμικές οπές στα βάθη των ωκεανών, καθώς σε τέτοια υποβρύχια "καμίνια" με πολύ υψηλές πιέσεις, εντοπίζονται πολλά θεμελιακά χημικά στοιχεία για την δημιουργία της ζωής. Η νέα έρευνα που δημοσιεύτηκε στο περιοδικό Science, ενισχύει αυτή την άποψη\nΣύμφωνα με τον επικεφαλής των ερευνητών Dr George Cody, η δημιουργία πυροσταφυλικού οξέος αποτελεί ένα πολύ σημαντικό στάδιο στην ανάπτυξη της ζωής.\nΚαι για τον Dr Gunter Wachtershauser ερευνητή του προγράμματος, το αποτέλεσμα των ερευνών δείχνει πως για την δημιουργία της ζωής χρειάζεται λίγος ατμός και αρκετή ηφαιστειακή δραστηριότητα.\nΗ NASA ενδιαφέρεται ιδιαίτερα για τέτοιου είδους έρευνες, επειδή τη φέρνουν ένα βήμα πιο κοντά στην αναζήτηση σωστών συνθηκών για την ύπαρξη ζωής σε άλλα μέρη του Σύμπαντος.


Σαμιακή Ανάπτυξη: ΔΟΓΜΑ ΡΟΜΕΡ .... ΠΕΙΡΑΜΑΤΟΖΩΟΝ Η ΕΛΛΑΣ ...\nαφήσετε τον εαυτό σας να νιώσει λίγο .. ελευθερία .\nΤίποτα δεν γίνεται απλά έτσι , τίποτα δεν γίνεται επειδή τάχα μου κυβερνά ο ένας ή ο άλλος και ουσιαστικά καμία σχέση δεν έχει το ποιος κυβερνά. Όλα γίνονται βάση πλάνων τα οποία έχουν προαποφασιστεί εδώ και αιώνες και σιγά σιγά ολοκληρώνονται και εφαρμόζονται. Όλα έχουν να κάνουν με το χρήμα και τον έλεγχο αυτού , τα πάντα είναι για την παγκόσμια οικονομική επικράτηση και μόνο. Τα υπόλοιπα απλά συμπληρώνουν ή υποβοηθούν και τίποτα περισσότερο.\nΕίμαστε όλοι απλά πιόνια στη παγκόσμια σκακιέρα και οι κυβερνώντες μας, μηδενός εξαιρουμένου φυσικά μιας και τελικά ούτε και η ..τάχα μου αριστερά κατάφερε να ξεχωρίσει και διαφοροποιηθεί ,αξιωματικοί που εκτελούν τις εντολές των " βασιλιάδων" . Όσοι λοιπόν ακόμα παλεύουν να το κατανοήσουν , ας ρίξουν μια πιο πονηρεμένη ματιά και ας σκεφθούν και λίγο πίσω από την βιτρίνα και το χαζοκούτι .\nΟ μόνος τρόπος να αναπνεύσουμε λίγο αέρα ελευθερίας , ο μόνος τρόπος να αντιμετωπίσουμε την μοίρα μας είναι να δουλέψουμε .... ΤΟ ΜΥΑΛΟ ΚΑΙ ΤΗ ΣΚΕΨΗ ΜΑΣ ... Ο μόνος δρόμος για την ελευθερία είναι ... ΤΗΣ ΑΝΤΙΛΗΨΗΣ ΚΑΙ ΤΗΣ ΚΑΤΑΝΟΗΣΗΣ ... Αλλιώς θα συνεχιστεί το παιχνιδάκια να παίζεται μέχρι τελικής πτώσης του ανθρώπου και επικράτησης των "λύκων" .\nΟΠΟΤΕ .. ΕΣΥ ΑΠΟΦΑΣΙΖΕΙΣ ΑΝ ΤΕΛΙΚΑ ΘΕΣ ΝΑ ΣΥΝΕΧΙΣΕΙΣ ΤΗΝ ΖΩΗ ΣΟΥ ΩΣ ΠΡΟΒΑΤΟ ή ΩΣ ΕΛΕΥΘΕΡΟ , ΝΟΗΜΩΝ ΔΙΠΟΔΟ .....


Φτιάξτε το δικό σας αγαπημένο σχήμα με προϋποθέσεις\nΑν φυσικά είστε φορείς του έρπητα και πρόσφατα είχατε κάποιο κρυολόγημα ή κάποια εξασθένηση στο ανοσοποιητικό σας, είναι σημαντικό να έχετε μαζί σας το Acyclovir που θα "φροντίσει" να τον εξαφανίσει. Η ένεση στα χείλη μπορεί να ερεθίσει ή να "ξυπνήσει" τον ιό και να τον εξαπλώσει σε όλες τις περιοχές που θα γίνει η έγχυση.\nΕδώ, υπάρχει κάποια μεταβλητότητα. Έτσι, η πλήρωση μπορεί να διαρκέσει από έξι έως 12 μήνες. Η διάρκεια της εξαρτάται από την ηλικία σας, τον μεταβολισμό σας, την ποσότητα που χρησιμοποιείται και τον τύπο του πληρωτικού. Τα πιο ελκυστικά αποτελέσματα έρχονται αργά και με την πάροδο του χρόνου. Ο λόγος είναι ότι τα χείλη είναι εκ φύσεως ένας περιορισμένος χώρος και για αυτό θα χρειαστεί πάροδος του χρόνου για να προσαρμοστούν και για να "φιλοξενήσουν" το νέο υλικό. Άλλωστε, η υπερβολική συμπλήρωση μπορεί να προκαλέσει την επέκταση του γεμίσματος έξω από τα χείλη δημιουργώντας αφύσικα αποτελέσματα. Η αργή και σταθερή οικοδόμηση του ιδανικού σχήματος και μεγέθους των χειλιών σας κατά τη διάρκεια δύο ή τριών θεραπειών είναι ο πιο σωστός τρόπος.


Φέντερερ: «Μετάλλιο στο Τόκιο 2021» - ΓΗΠΕΔΟ\nΓκέλα για Παναθηναϊκό, ο Πινακάς… έγραψε «Χ» στο 87′\nΦΩΤΟΓΡΑΦΙΕΣ: Η προπόνηση του Ολυμπιακού στο ΓΣΠ\nΚι άλλο πρόβλημα στη Βόλφσμπουργκ ενόψει ΑΕΚ\nΜαρτίνς για Ομόνοια: «Θα είναι μεγάλο λάθος – Θα ξέρουμε ποιοι…\nΠήρε κι άλλο ντέρμπι κι έκανε το 3/3 η Λίβερπουλ –…\nΣυναγερμός στη Serie A, 14 κρούσματα στην Τζένοα\nΒΙΝΤΕΟ: Το γύρισε της Άρσεναλ σε 6′ η Λίβερπουλ – Τα…\nΑρχίζει και τρομάζει η Άστον Βίλα, έριξε ξανά τριάρα – ΒΙΝΤΕΟ\nΗ απονομή του τροπαίου στους Χιτ για την κατάκτηση της πρωτιάς…\nΈκανε το πρώτο βήμα για το 13ο ο Ναδάλ\nΤο γλυκό αντίο του Αμβούργου στον Τσιτσιπά\n«Σπίθα» Λατσιών και Γαβριήλ Γαβριήλ οι νικητές του τρίτου αγώνα\nΠεριμέναμε Ριβάλντο… και «ήρθε» – Το μήνυμά του στον Γκουστάβο\nΤριάδα; Πιο πιθανή η κάτω…\nΒΙΝΤΕΟ: Πανηγύρισε με… επίδειξη ο Τορναρίτης\nΕίσαι Ελλαδίτης; Κάρτα!\n«Ντόπες» από μακριά\nΑρχική ΑΛΛΑ ΣΠΟΡ ΤΕΝΙΣ Φέντερερ: «Μετάλλιο στο Τόκιο 2021»\nΟ Ρότζερ Φέντερερ μίλησε πρόσφατα για την ιδιαίτερη σχέση του με τους Ολυμπιακούς Αγώνες και ελπίζει το καλοκαίρι του 2021 να βρεθεί στο Τόκιο\nO 39χρονος πια Ελβετός τενίστας, έκανε το «Ολυμπιακό» του ντεμπούτο το 2000 στο Σίδνει, οπού βρέθηκε μέχρι τα ημιτελικά, αλλά οι ήττες από τους Τόμι Χάας και Αρνό ντι Πασκουάλε τον περιόρισαν στην τέταρτη θέση.\nΟ Φέντερερ πήρε το χρυσό μετάλλιο στο διπλό ανδρών παρέα με τον Σταν Βαβρίνκα στους Ολυμπιακούς Αγώνες του 2008, αλλά του λείπει το χρυσό στον μονό.\nΟ μαέστρος δήλωσε χαρακτηριστικά στο Sportpanorama του SRF Sport ότι: «Ήμουν τυχερός όπου όταν ήρθε το Σίδνει, ήμουν αρκετά μεγάλος και αρκετά καλός για να προκριθώ. Οι Ολυμπιακοί Αγώνες πάντα ήταν ιδιαίτεροι για εμένα, κάθε φορά για διαφορετικούς λόγους. Το 2000 γνώρισα την γυναίκα μου Μίρκα, το 2004 και 2008 ήμουν σημαιοφόρος, το χρυσό με τον Σταν στο Πεκίνο και μετά ασημένιο στο Λονδίνο.\nΔυστυχώς, ήμουν τραυματίας στο Ρίο και τώρα οι αγώνες του Τόκιο έχουν ματαιωθεί.\nΕίχα την αίσθηση ότι πάντα έπαιρνα πολλά μαζί μου από τους Ολυμπιακούς Αγώνες. Πρώτα, από όλα γίνεσαι μέρος των αγώνων, έπειτα, έχοντας τον στόχο να κατακτήσεις το μετάλλιο, που ίσως μπορεί να είναι και χρυσό. Αυτό είναι μια εντελώς διαφορετική κατάσταση, για το πώς απολαμβάνεις τους Ολυμπιακούς Αγώνες. Είμαι περίεργος πώς θα είναι οι αγώνες στο Τόκιο. Ελπίζω να γίνουν. Είμαστε ένα χρόνο μακριά, αλλά υπάρχουν φωνές που λένε: “Ίσως είναι πολύ νωρίς ώστε να τα έχουμε όλα υπό έλεγχο”. Αλλά ελπίζω ότι όλα θα είναι καλά».\nΟ κάτοχος 20 Grand Slam συνέχισε λέγοντας ότι: «Νομίζω ότι μπορώ να μιλήσω για όλους μας όταν λέω ότι για εμάς ένα μετάλλιο είναι ο στόχος, αλλιώς θα αναρωτιέστε ακόμη γιατί πηγαίνουμε εκεί για την πρώτη θέση. Φυσικά, θεωρώ ότι όλα είναι πιθανά. Είτε πρόκειται για μονό, για διπλό ή για μεικτό. Δεν ξέρω ακόμη που θα παίξω. Θεωρώ ότι θα έχω ευκαιρία στο μονό. Στο τουρνουά όλα είναι πιθανά. Είναι μια διαφορετική ιστορία (το Ολυμπιακό τουρνουά) μπροστά σε μια ολόκληρη σεζόν, αλλά σε ένα τέτοιο τουρνουά πολλά είναι πιθανά».\nΟ Φέντερερ θα έχει παρέα την οικογένεια του στο Τόκιο και ελπίζει ότι θα έχει επιτυχία στο event, επισημαίνοντας ότι: «Στην κατάσταση που είμαι τώρα, πρέπει να πω ειλικρινά ότι θα είμαι ευτυχής να συμμετέχω. Αν είμαι 100% fit, θέλω να κατακτήσω ένα μετάλλιο. Και αν δεν το πάρω, θα απογοητευτώ, αλλά θα ξέρω ότι έδωσα τα πάντα και μπορώ να κοιτάξω περήφανα πίσω. Οι αγώνες στο Τόκιο θα είναι υπέροχοι, θα είναι μια διαφορετική εμπειρία και θα έχω την δυνατότητα να συμμετάσχω σε ακόμη μία Ολυμπιάδα. Η οικογένεια θα είναι μαζί μου όπως στο Λονδίνο. Νομίζω ότι είναι ήδη επιτυχία αν είμαι στο 100% και μπορώ να συμμετέχω. Αλλά ένα μετάλλιο θα πρέπει να είναι ο στόχος μου».\nΠροηγούμενο άρθροΤο συγκινητικό αντίο του Ομάρ στον Ολυμπιακό\nΕπόμενο άρθροΗ εμπιστοσύνη του Μπεργκ στους «παλιούς» και οι δύο εκκρεμότητες\nΣτον τελικό για τον 6ο τίτλο ο Τσιτσιπάς!\nΠήρε κι άλλο ντέρμπι κι έκανε το 3/3 η Λίβερπουλ – ΒΙΝΤΕΟ 28/09/20 23:57\nΠεριμέναμε Ριβάλντο… και «ήρθε» – Το μήνυμά του στον Γκουστάβο 28/09/20 23:35\nΤριάδα; Πιο πιθανή η κάτω… 28/09/20 23:27\nΣυναγερμός στη Serie A, 14 κρούσματα στην Τζένοα 28/09/20 23:15\nΒΙΝΤΕΟ: Το γύρισε της Άρσεναλ σε 6′ η Λίβερπουλ – Τα γκολ του ημιχρόνου! 28/09/20 22:48\nΈκανε το πρώτο βήμα για το 13ο ο Ναδάλ 28/09/20 22:35\nΒΙΝΤΕΟ: Πανηγύρισε με… επίδειξη ο Τορναρίτης 28/09/20 22:28\nΑρχίζει και τρομάζει η Άστον Βίλα, έριξε ξανά τριάρα – ΒΙΝΤΕΟ 28/09/20 22:18\nΜε 18 παίκτες η αποστολή της Ομόνοιας για την ανατροπή 28/09/20 22:02\nΓκέλα για Παναθηναϊκό, ο Πινακάς… έγραψε «Χ» στο 87′ 28/09/20 21:57\nΠήρε κι άλλο ντέρμπι κι έκανε το 3/3 η Λίβερπουλ –...\nΓΗΠΕΔΟ - 28/09/20 23:57\nΓΗΠΕΔΟ - 28/09/20 23:35


Στηρίξτε τα όνειρα τους - xxsports.org Στηρίξτε τα όνειρα τους - xxsports.org\nΠριν από μερικές μέρες και συγκεκριμένα την Παρασκευή 14 Φεβρουαρίου, ο Λευτέρης Αυγενάκης ευρισκόμενος στο νησί μας προανήγγειλε την δημιουργία κλειστού γηπέδου μπάσκετ στην περιοχής της Λειβάδας(έξω από τον Αρχάγγελο), ως το πρώτο αθλητικό έργο που θα πραγματοποιηθεί στο νησί μας τα επόμενα χρόνια. Φυσικά παρόντες ήταν τόσο ο δήμαρχος του νησιού μας Αντώνης Καμπουράκης όσο και ο Περιφερειάρχης Γιώργος Χατζημάρκος. Άπαντες, έμειναν απόλυτα ικανοποιημένοι, αφού ο ΑΣΚ Αρχάγγελος αναμένεται να αποκτήσει το δικό του ”σπίτι”, κάτι που αποτελεί όνειρο πολλών χρόνων.\nΑς πάρουμε τα πράγματα με την σειρά τους…\nΟ ΑΣΚ Αρχάγγελος δημιουργήθηκε πριν από μερικά χρόνια, προσπαθώντας να φέρει το μπάσκετ προς την νότια πλευρά του νησιού. Είχε ωστόσο ένα σημαντικότατο πρόβλημα, την απουσία δικού του χώρου. Έτσι, σταδιακά η ανδρική ομάδα δεν μπόρεσε να σταδιοδρομήσει και ευτυχώς(!) οι ακαδημίες κατάφεραν με πάμπολλες δυσκολίες να επιβιώσουν και να φτάσουν ως εδώ. Έπειτα από αλλεπάλληλες πιέσεις, προσπάθειες και αγώνες από τους ιθύνοντες του συλλόγου βρίσκονται ένα βήμα πριν την απόλυτη δικαίωση που δεν είναι άλλη από το να παραλάβουν τα κλειδιά ενός κλειστού γυμναστηρίου.\nΌποιος θεωρεί πως το έργο των διοικούντων, του προπονητή Σταμάτη Χατζόπουλου, των παιδιών αλλά και των γονιών τους είναι εύκολο σίγουρα ζει σε κάποια άλλη κοινωνία, όχι σε αυτή του Αρχαγγέλου. Αρκεί να αναφέρουμε πως οι προπονήσεις γίνονται στον χώρο του πρώτου δημοτικού σχολείου Αρχαγγέλου, σε έναν ανοιχτό δηλαδή γήπεδο. Όπως μπορεί εύκολα να γίνει αντιληπτό, πολλές προπονήσεις ματαιώνονται ή γίνονται σε ακατάλληλες συνθήκες. Φυσικά αναπόφευκτη είναι η μετακόμιση στο “Πάλε ντε σπορ” για ματς που δίνουν οι νεανικές ομάδες του συλλόγου.\nΑξιό αναφοράς είναι το γυναικείο τμήμα που έχει εμφανιστεί. Τα κορίτσια του χωριού παίζουν μπάσκετ και το αγαπούν. Άλλωστε, αυτό φάνηκε και στα λόγια της Δεσποινίδας Σαρικά στην κοπή της πίτας του συλλόγου( που μεταδόθηκε ζωντανά μέσα από την ιστοσελίδα μας) η οποία είπε χαρακτηριστικά: ”Μείνετε κοντά μου, στηρίξτε τα όνειρά μου και βοηθήστε μας να συνεχίσουμε να παίζουμε μπάσκετ, δίνοντας το παράδειγμα σε όλα τα παιδιά του τόπου μας”. Θεωρώ φυσικό επακόλουθο και την ανάπτυξη τμημάτων βόλεϊ, αν το ”όνειρο” ενός κλειστού γηπέδου γίνει πραγματικότητα.\nΕίναι αλήθεια πως τα χωριά της Νότιας Ρόδου, δεν είναι τόσο κοντά στο μπάσκετ, φυσικά δίχως δική τους ευθύνη. Το μεγάλο στοίχημα των ανθρώπων του ΑΣΚ είναι να ενώσουν και τα γύρω χωριά μαζί τους. Επομένως, θα μιλάμε για ένα γήπεδο που θα αλλάξει τον τρόπο σκέψης στην περιοχή και φυσικά θα μετριάσει την πρωτοκαθεδρία του ποδοσφαίρου, δίχως αυτό να είναι και απαραίτητο.\nΌντας ένα παιδί της περιοχής, θυμάμαι τον εαυτό μου να ακούει ”κλειστό στην Λειβάδα”, υποσχέσεις επί υποσχέσεων, ωστόσο τίποτε και ποτέ κάτι ουσιώδες. Μπορώ να διαβεβαιώσω τον καθένα πως και τα ίδια τα παιδιά της περιοχής που αγωνίζονται στον ΑΣΚ Αρχάγγελος, το ονειρεύονται. Άλλωστε, μιλάμε για παιδιά και εφήβους, όπου το αίμα τους ”βράζει”. Στον Αρχάγγελο αλλά και τα γύρω χωριά οι διαθέσιμες δραστηριότητες για άθλησή και εκτόνωση είναι μετρημένες στα δάχτυλα του ενός χεριού.\nΚλείνοντας, θα ήθελα να εκφράσω την βεβαιότητα μου πως αν το έργο δημιουργηθεί και η ανδρική ομάδα θα αναβιώσει, αλλά και ο αριθμός των 100 και παραπάνω παιδιών που αγωνίζονται στην ομάδα θα φαντάζει πολύ μικρός. Ας ευχηθούμε να το δούμε με τα μάτια μας και γιατί όχι να μεταδώσουμε και ζωντανά τα εγκαίνιά του!\nΥΓ1: Δεν θέλω να είμαι καλός με κανέναν πολιτικό, ωστόσο ο Αλέξανδρος Κολιάδης δείχνει πως είναι ο ορισμός του ” ο κατάλληλος άνθρωπος στην κατάλληλη θέση”.\nΥΓ2: Για ο,τι έγινε στο γήπεδο Καρδάμαινας, δεν χρειάζονται ιδιαίτερες αναφορές, το βίντεο πιστεύω είναι αρκετό για να καταλάβει ο καθένας\nΥΓ3: Σας είχα αναφέρει πως ο δεύτερος όμιλος θα είναι γεμάτος συγκινήσεις ως το τέλος.\nΥΓ4: Βάντερ Μασάδο, πόσα θέλεις για να μας τρελάνεις!\nΤο πρώτο Archangelos Run ειναι γεγονός (Video)


Αρχική Travel Deals Μόλις βγήκε νέα προσφορά από την Aegean! 4 υπέροχοι προορισμοί της Ευρώπης...\nΣυγκεκριμένα, προσφέρει 20% έκπτωση για όσους ταξιδέψουν στις 4 μοναδικές γαλλικές πόλεις, Λυών, Νάντη, Μασσαλία και Παρίσι!\nΜήπως δεν θέλετε να επισκεφτείτε τη Γαλλία; Σας έχουμε και μοναδικό 4ήμερο ταξίδι στο Άμστερνταμ μόνο από 210€ με αεροπορικά και διαμονή, αλλά πρώτα σας παροτρύνουμε να γνωρίσετε παρακάτω τις πανέμορφες γαλλικές πόλεις και δείτε αναλυτικά τους όρους της προσφοράς!\nΙστορική αλλά και μοντέρνα, η Νάντη ακροβατεί ανάμεσα στο χθες και το αύριο όπως οι περιπέτειες που έγραψε το διάσημο τέκνο της, Ιούλιος Βερν. Ιστορίες επιστημονικής φαντασίας του 19ο αιώνα που μοιάζουν να έρχονται από το μέλλον. Ταξιδέψτε με την Aegean στην αεικίνητη μητρόπολη της δυτικής Γαλλίας που ενέπνευσε τον «Γύρο του κόσμου σε 80 ημέρες».\nΣτη συμβολή των ποταμών Λίγηρα και Ερντρ, η Νάντη ιδρύεται το 70 π.Χ. από Κέλτες αποίκους και τραβά την προσοχή του Ιούλιου Καίσαρα λόγω της στρατηγικής της θέσης, πέρασμα ανάμεσα στον Ατλαντικό και στα ενδότερα της Γαλατίας.\nΗ αλλοτινή πρωτεύουσα του Δουκάτου της Βρετάνης, γνωρίζει άνθηση τον 18ο αιώνα χάρη στα ναυπηγεία και το θαλάσσιο εμπόριο κατακτώντας, όμως, μια θλιβερή πρωτιά: αποτελεί το μεγαλύτερο λιμάνι της Γαλλίας για το δουλεμπόριο, μέχρι την κατάργηση της δουλείας το 1848. Η σύγχρονη πόλη κοιτάζει με θάρρος κατάματα τη σκοτεινή αυτή σελίδα της ιστορίας της στο συγκλονιστικό Μνημείο της αποβάθρας de la Fosse στην όχθη του Λίγηρα, αναδρομή στους αγώνες κατά του trafficking αλλά και κέντρο ακτιβισμού υπέρ των δικαιωμάτων του ανθρώπου.\nΠροσγειώνεστε με την Aegean στην πρωτεύουσα της Προβηγκίας, τη Μασσαλία. Στο Παλιό Λιμάνι με τα ιστιοφόρα και τις ψαρόβαρκες, οραματιστείτε τους αρχαίους Φωκαείς να ξεκινούν το 600 π.Χ. από την Ιωνία της Μικράς Ασίας για να ιδρύσουν άλλη μια ελληνική αποικία στη Μεσόγειο…\nΣήμερα, το πανάρχαιο λιμάνι ζει μια δεύτερη νεότητα, χάρη στα μεγαλεπήβολα έργα ανάπλασης διάσημων αρχιτεκτόνων που μεταμορφώνουν τη δεύτερη μεγαλύτερη πόλη της Γαλλίας σε δυναμική, open air μητρόπολη του 21ου αιώνα, χωρίς να χάνει στιγμή το μεσογειακό ταπεραμέντο της. Διάσημοι αρχιτέκτονες βάζουν την υπογραφή τους σε φουτουριστικά κτίρια και ultra modern κυψέλες πολιτισμού στο παράλιο μέτωπο της πόλης.\nΑνηφορίστε στο λόφο De la Garde και πάρτε μια γεύση από τον ορίζοντα της πόλης, όλο δημιουργικές αντιθέσεις. Από τη μια, μπαρόκ εκκλησιές κι ατμόσφαιρα Μονμάρτης στην παλιά συνοικία Panier, ένα γοητευτικό καλειδοσκόπιο από παστέλ κτίρια, μαγαζάκια, μπιστρό, γκαλερί, στον απόηχο του παραλιακού βουλεβάρτου La Canebière.\nΑπό την άλλη, οι Αποβάθρες, οι παλιές αποθήκες του 1863, κάποτε γεμάτες εμπορεύματα από Αραβία, Αφρική, Ανατολή, που ξαναγεννιούνται ως αβάν γκαρντ urban space της γαλλικής μητρόπολης του νότου.\nΗ τρίτη μεγαλύτερη πόλη της Γαλλίας κουβαλάει μια αρχιτεκτονική και ιστορική κληρονομιά δυο χιλιάδων ετών αλλά δεν επαναπαύεται στις δάφνες της ιστορίας της. Αεικίνητη, ανήσυχη και δημιουργική, η πρωτεύουσα της περιφέρειας Ρον-Αλπ ισορροπεί ανάμεσα στον γαλλικό βορρά και νότο, στον ποταμό Ροδανό και Σον, στο αναγεννησιακό χθες της Παλιάς Λυών και στο αύριο των διαστημικών ταξιδιών αναψυχής του Μουσείου των Συμβολών.\nΠετάξτε με τα φτερά της Aegean κι εξερευνήστε τα πολλά πρόσωπα της Λυών: παλιά ρωμαϊκή αποικία, κάποτε πρωτεύουσα της Γαλατίας, κοσμοξάκουστη πόλη του μεταξιού, αλλά και γαστρονομικός παράδεισος για καλοφαγάδες, μια πόλη-υπαίθρια πινακοθήκη με γιγάντιες τοιχογραφίες στους τοίχους των κτιρίων.\nΤο κέντρο της Λυών είναι Presqu’ île, «Σχεδόν Νησί», όπως λέει το όνομά του, μια στενή λωρίδα ξηράς ανάμεσα στους ποταμούς Ροδανό και Σον που κυριαρχείται από την αχανή πλατεία Bellecour. Λίγο πιο κάτω, στην Place des Terreaux, οι επισκέπτες δίνουν ραντεβού μπροστά στο εκπληκτικό σιντριβάνι του Μπαρτόλντι, δημιουργού του Αγάλματος της Ελευθερίας, με τη Γαλλία ως Μαριάν και τέσσερα άλογα να συμβολίζουν τους ποταμούς της χώρας.\nΑνηφορίστε στην αρτιστίκ Μονμάρτη της γλυκιάς Αμελί και του Τουλούζ Λωτρέκ και συνεχίστε τους καλλιτεχνικούς περιπάτους με Μονέ στην Ορανζερί και Πικάσο στην ιστορική συνοικία του Μαρέ. Στην πόλη-καταφύγιο των ερωτευμένων, ελάτε για δείπνο υπό το φως των κεριών στον Σηκουάνα, επιτομή του ρομαντισμού. Ανακαλύψτε το μποέμ Παρίσι στις μπρασερί του Μονπαρνάς αλλά και τη μεταμοντέρνα εκδοχή της γαλλικής πρωτεύουσας στο Κέντρο Πομπιντού και στην Πόλη των Επιστημών της La Villette. Γνωρίστε τα 12 διάσημα αξιοθέατα του Παρισιού!\nΗ προσφορά ισχύει για όλους τους ναύλους απευθείας πτήσεων από/προς Αθήνα προς Λυών και Νάντη, από/προς Ηράκλειο προς Μασσαλία και από/προς Θεσσαλονίκη προς Παρίσι (CDG) με απλή μετάβαση και με επιστροφή.\nΗ προσφορά αφορά σε κρατήσεις που θα πραγματοποιηθούν έως και την 24.06.2019 για πτήσεις από 09.09.2019 έως και 18.10.2019.\nΗ έκπτωση 20% πραγματοποιείται επί των χρεώσεων: ναύλου εισιτηρίων και επίναυλου καυσίμων. Οι χρεώσεις ναύλου και επίναυλου καυσίμων που εμφανίζονται στο σύστημα κρατήσεων κατά τη διάρκεια της προσφοράς είναι ήδη μειωμένες κατά 20%. Σε περίπτωση αλλαγής του εισιτηρίου υπάρχει χρέωση ανάλογη με την κατηγορία του ναύλου. Για συναλλαγές με χρεωστικές κάρτες ή πιστωτικές κάρτες δεν υφίσταται χρέωση κάρτας πληρωμής. Σε περίπτωση ακύρωσης ισχύουν οι κανονισμοί που αντιστοιχούν σε κάθε κατηγορία ναύλου. Η προσφορά αφορά σε ναύλους Economy class. Υπάρχει η δυνατότητα δωρεάν μεταφοράς μίας χειραποσκευής έως 8kg στον ναύλο GoLight.


Αναρτήθηκε από Κατερινα Χρονοπουλου την Μαΐου 16, 2022\nΓερμανία ανακοίνωσε ότι διαφωνεί με τον πυρηνικής ενέργειας ως «βιώσιμης», καθώς θεωρεί ότι δεν μπορούν να αποκλειστούν σοβαρά ατυχήματα με μεγάλης κλίμακας, με μακροπρόθεσμους κινδύνους για τους ανθρώπους και το περιβάλλον.\nΌπως μετέδωσε το ΑΠΕ, οι εκπρόσωποι των υπουργείων Περιβάλλοντος και Οικονομίας και Προστασίας του Κλίματος της Γερμανίας, δήλωσαν ότι η χώρα λοιπόν, θα αντιταχθεί στον σχετικό κανονισμό που προτείνει η Ευρωπαϊκή Επιτροπή. «Η ομοσπονδιακή κυβέρνηση έχει εκφράσει την αντίθεσή της στους κανόνες ταξινομίας σχετικά με την πυρηνική ενέργεια. Αυτό το “όχι” αποτελεί σημαντικό πολιτικό μήνυμα το οποίο καθιστά σαφές ότι η πυρηνική ενέργεια δεν είναι βιώσιμη και δεν πρέπει, επομένως, να περιλαμβάνεται στην ταξινομία. Η ομοσπονδιακή κυβέρνηση θα ψηφίσει στο Συμβούλιο κατά της νομικής πράξης της Ευρωπαϊκής Επιτροπής», δήλωσαν τα δύο συναρμόδια υπουργεία.\n«Η πυρηνική ενέργεια δεν είναι βιώσιμη. Δεν μπορούν να αποκλειστούν σοβαρά ατυχήματα με μεγάλης κλίμακας διασυνοριακούς και μακροπρόθεσμους κινδύνους για τους ανθρώπους και το περιβάλλον. Η πυρηνική ενέργεια είναι ακριβή και το τελικό ζήτημα της διάθεσης (των αποβλήτων) δεν έχει επιλυθεί. Επιπλέον, οι ανανεώσιμες πηγές ενέργειας απαιτούν ευέλικτα συστήματα που μπορούν είτε να ενισχυθούν είτε να κλείσουν γρήγορα, κάτι που δεν μπορεί να κάνει η πυρηνική ενέργεια», πρόσθεσαν επίσης οι εκπρόσωποι των υπουργείων.\nΈτσι, για να απορριφθεί η πρόταση της Επιτροπής πρέπει 20 από τα 27 κράτη – μέλη να την καταψηφίσουν. Ανάλογη στάση με αυτή της Γερμανίας έχουν έως τώρα εκφράσει η Αυστρία, το Λουξεμβούργο, η Δανία και η Ισπανία.


Από την στιγμή που θα έχουμε μια υγιή καλλιέργεια, το προζύμι μπορεί να διατηρηθεί αρκετά εύκολα και όποτε το χρειαστούμε μπορούμε να το χρησιμοποιήσουμε μετά από ένα μικρό φρεσκάρισμα.\nΓια να "πιάσουμε" προζύμι, πρέπει αρχικά να αιχμαλωτίσουμε τους μικροοργανισμούς με το κατάλληλο δόλωμα και έπειτα να αναπτυχθεί μια ισορροπημένη σχέση ανάμεσα τους. Η σύσταση του αλευριού είναι σχεδόν ιδανική για να δημιουργηθεί και να διατηρηθεί σε ισορροπία η πολύπλοκη αυτή συμβιωτική σχέση. Ο μύκητας ζυμώνει κυρίως τα απλά σάκχαρα του μείγματος και τα υποπροϊόντα της ζύμωσής του γίνονται τροφή για τα βακτήρια της καλλιέργειας. Τα βακτήρια με την σειρά τους διασπούν κάποια πιο πολύπλοκα σάκχαρα για να μπορέσουν να ζυμωθούν από τους μύκητες της καλλιέργειας και εκκρίνουν ένα αντιβιοτικό με το οποίο προστατεύουν την καλλιέργεια.\nΧρειαζόμαστε ένα βάζο και μια ζυγαριά. Μέσα στο βάζο αρχικά θα αιχμαλωτίσουμε και μετέπειτα θα διατηρούμε την καλλιέργεια, δηλαδή το προζύμι. Η ζυγαριά σε αυτή την φάση δεν είναι απαραίτητη, η ακρίβεια που δίνει όμως βοηθά πάρα πολύ, όπως και σε όλες τις φάσεις παραγωγής ψωμιού.\nΑνακατεύουμε 3-4 φορές την ημέρα. Ανάλογα την εποχή, προς το τέλος της δεύτερης ημέρας, θα παρατηρηθούν κάποια σημάδια ζύμωσης όπως μικρές φυσαλίδες. Συνήθως παρατηρείται στο επάνω μέρος να συγκεντρώνεται κάποιο υγρό (προϊόν ζύμωσης) και η υφή του μείγματος να γίνεται πολύ πιο αραιή λόγω τηςπρωτεόλυσης των πρωτεϊνών.\nΑφήνουμε το μείγμα 24 ώρες. Ο βασικός λόγος που πετάμε το μεγαλύτερο μέρος καλλιέργειας είναι καθαρά πρακτικός και δεν εξαρτάται από το γεγονός ότι η καλλιέργεια είναι ημιτελής. Αν συνεχίζαμε το τάισμα με αυτό τον ρυθμό, το μέγεθος της καλλιέργειας θα αυξανόταν εκθετικά και στο τέλος θα έπρεπε να κρατάμε το προζύμι σε βαρέλι.\nΜε αυτό τον τρόπο δεν σπαταλάμε επίσης πολύ αλεύρι για το κάθε τάισμα.\nΑφήνουμε το μείγμα 24 ώρες.


«Μπουρλότο» Τραμπ στη Μέση Ανατολή με το διάγγελμα για την Ιερουσαλήμ – Χαμάς: Άνοιξε τις πύλες της κολάσεως (video) - Epicnews.info\nHome / ΝΕΑ / ΚΟΣΜΟΣ / «Μπουρλότο» Τραμπ στη Μέση Ανατολή με το διάγγελμα για την Ιερουσαλήμ – Χαμάς: Άνοιξε τις πύλες της κολάσεως (video)\nΤον ασκό του Αιόλου στη Μέση Ανατολή άνοιξε ο Αμερικανός Πρόεδρος Ντόναλντ Τραμπ ανακοινώνοντας και επίσημα σε διάγγελμά του την αναγνώριση της Ιερουσαλήμ και τη μεταφορά εκεί της αμερικανικής πρεσβείας. «Εδώ και περισσότερα από 20 χρόνια, κάθε Αμερικανός πρόεδρος αρνήθηκε να μετακινήσει την αμερικανική πρεσβεία ή να αναγνωρίσει την Ιεροσαλήμ ως πρωτεύουσα. Κάποιοι λένε ότι του έλλειπε θάρρος» σημείωσε και είπε: «Είναι καιρός να αναγνωρίσουμε επίσημα την Ιερουσαλήμ ως πρωτεύουσα του Ισραήλ» σημείωσε ο Αμερικανός πρόεδρος Ντόναλντ Τραμπ.\nΤην ίδια ώρα, ο Αμερικανός πρόεδρος ανακοίνωσε πως αναλαμβάνει πρωτοβουλίες για τη μεταφορά της πρεσβείας στα Ιεροσόλυμα. «Δεν παίρνουμε θέση για οποιαδήποτε τελική λύση του παλαιστινιακού. Τα ερωτήματα αυτά αφορούν τις δύο εμπλεκόμενες πλευρές. Οι ΗΠΑ δεσμεύονται σε μια λύση που θα είναι αποδεκτή και από τις δύο πλευρές».\nΜετά την αναγνώριση της Ιερουσαλήμ ως πρωτεύουσας του Ισραήλ, ζήτησε να υπάρξει «ηρεμία» και να επικρατήσουν οι «μετριοπαθείς φωνές» επί εκείνων που κηρύσσουν το μίσος. Ζήτησε επίσης «αμοιβαία κατανόηση και σεβασμό».\nΠαλαιστίνη: Η απόφαση Τραμπ για την Ιερουσαλήμ «καταστρέφει» τη λύση των δύο Κρατών\nΗ Ιερουσαλήμ είναι «η αιώνα πρωτεύουσα του κράτους της Παλαιστίνης» διαμήνυσε απόψε ο πρόεδρος της Παλαιστινιακής Αρχής Μαχμούντ Αμπάς, στο διάγγελμά του που μεταδόθηκε από την παλαιστινιακή τηλεόραση μετά τις ανακοινώσεις Τραμπ.\nΟ Ντόναλντ Τραμπ άνοιξε τις «πύλες της κολάσεως» για τα αμερικανικά συμφέροντα, διαμηνύει η Χαμάς.\nΗ επικεφαλής της ευρωπαϊκής διπλωματίας Φεντερίκα Μογκερίνι εξέφρασε σήμερα, εξ ονόματος της Ευρωπαϊκής Ένωσης, τη «σοβαρή ανησυχία της» μετά την απόφαση του προέδρου των ΗΠΑ Ντόναλντ Τραμπ.\n«Θανατική καταδίκη» για την ειρήνη χαρακτηρίζει το Κατάρ την απόφαση των ΗΠΑ\nΙράν: Η Τεχεράνη «καταδικάζει με δριμύτητα» την απόφαση των ΗΠΑ\nΟΗΕ: Μόνη εναλλακτική για το Μεσανατολικό, η λύση των δύο κρατών – Όχι στα μονομερή μέτρα\n«Σε αυτή τη στιγμή της μεγάλης ανησυχίας, θέλω να το ξεκαθαρίσω: δεν υπάρχει εναλλακτική πέραν της λύσης των δύο κρατών.\nΔεν υπάρχει Σχέδιο Β. Θα κάνω ότι περνά από το χέρι μου για να ενθαρρύνω τους Ισραηλινούς και τους Παλαιστίνιους ηγέτες να επιστρέψουν στη διαπραγμάτευση», τόνισε, μιλώντας σε δημοσιογράφους.\nΤο Εβραϊκό Συμβούλιιο καλεί επίσης τον πρόεδρο Μακρόν να ακολουθήσει «την ίδια θαρραλέα πορεία» ώστε «να επανεκινήσει ένας ειλικρινής διάλογος για να καταλήξουμε μέσω της διαπραγμάτευσης σε μια βιώσιμη ειρήνη» μεταξύ του Ισραήλ και των Παλαιστινίων.\nΤουρκία: Καταδικάζουμε την «ανεύθυνη» ενέργεια των ΗΠΑ\n«Έχουμε να κάνουμε μια σημαντική ανακοίνωση (…) και πιστεύω ότι έχει καθυστερήσει πολύ. Πολλοί πρόεδροι είχαν πει ότι ήθελαν να κάνουν κάτι και δεν το έκαναν», δήλωσε, σε μια συνάντηση που είχε με κορυφαία στελέχη της κυβέρνησής του, αναφερόμενος στην υπόσχεση που είχαν δώσει προκάτοχοι του να μεταφέρουν την πρεσβεία των ΗΠΑ από το Τελ-Αβίβ στην Ιερουσαλήμ.\nΗ καγκελάριος Μέρκελ «δεν στηρίζει» την απόφαση του προέδρου Τραμπ\nTags video Ανατολή άνοιξε για διάγγελμα Ιερουσαλήμ Κολάσεως με μέση Μπουρλότο πύλες στη την της τις το Τραμπ Χαμάς


Το Συμβούλιο θεσπίζει αυστηρότερους κανόνες για τις πιο επικίνδυνες χημικές ουσίες παγκοσμίως - Europe Direct ΕΛΙΑΜΕΠ | Europe Direct ΕΛΙΑΜΕΠ\nΤο Συμβούλιο θεσπίζει αυστηρότερους κανόνες για τις πιο επικίνδυνες χημικές ουσίες παγκοσμίως\nΗ ΕΕ θέσπισε αυστηρότερους κανόνες για τους έμμονους οργανικούς ρύπους που απαριθμούνται στον κατάλογο των άκρως τοξικών ουσιών του ΟΗΕ. Ο κανονισμός που εξέδωσε το Συμβούλιο εξασφαλίζει την καλύτερη προστασία των ανθρώπων και του περιβάλλοντος από τις εν λόγω χημικές ουσίες.\nΟι νέοι κανόνες ευθυγραμμίζουν τον κανονισμό με τις τελευταίες τροποποιήσεις της Σύμβασης της Στοκχόλμης, η οποία αποτελεί το παγκόσμιο νομικό πλαίσιο για την εξάλειψη της παραγωγής, της χρήσης, της εισαγωγής και της εξαγωγής των έμμονων οργανικών ρύπων. Δυνάμει μιας σειράς τροποποιήσεων, ο κανονισμός ευθυγραμμίζεται ακόμη περισσότερο με τη γενική νομοθεσία της ΕΕ για τα χημικά προϊόντα. Οι τροποποιήσεις αυτές θα έχουν ως αποτέλεσμα μεγαλύτερη σαφήνεια, διαφάνεια και ασφάλεια δικαίου για όλα τα μέρη που μετέχουν στην εφαρμογή του κανονισμού.\nΟι έμμονοι οργανικοί ρύποι είναι χημικές ουσίες που δεν γνωρίζουν σύνορα και μεταφέρονται μακριά από τις πηγές τους, διατηρούνται επί μακρόν στο περιβάλλον, βιοσυσσωρεύονται και απειλούν συνεπώς την ανθρώπινη υγεία και το περιβάλλον.\nΣτις 22 Μαρτίου 2018, η Ευρωπαϊκή Επιτροπή υπέβαλε πρόταση για αναδιατύπωση του κανονισμού σχετικά με τους έμμονους οργανικούς ρύπους. Το Συμβούλιο καθόρισε τη θέση του επί του κανονισμού στις 28 Νοεμβρίου. Οι διαπραγματεύσεις με το Ευρωπαϊκό Κοινοβούλιο άρχισαν στις 4 Δεκεμβρίου 2018 και κατέληξαν σε προσωρινή συμφωνία στις 19 Φεβρουαρίου 2019, η οποία υποστηρίχθηκε από τους μόνιμους αντιπροσώπους των κρατών μελών στην ΕΕ.\nΜετά τη έγκριση, η οποία αποτελεί το τελευταίο στάδιο της διαδικασίας, ο κανονισμός θα τεθεί σε ισχύ την εικοστή ημέρα μετά από τη δημοσίευσή του στην Επίσημη Εφημερίδα της Ευρωπαϊκής Ένωσης. Είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.


Ποιες είναι οι χειρότερες δίαιτες; – medicalnews.gr\nΣυνήθως η πρώτη σκέψη κάποιου στην θεά μερικών περιττών κιλών, είναι να ψάξει μια εύκολη και γρήγορη λύση σε … περιοδικά, Ίντερνετ ή κάποια δίαιτα που έχει κάνει κάποιος φίλος. Οι δίαιτες αυτές είναι γενικές, δεν είναι προσαρμοσμένες στις ανάγκες του ατόμου που θα τις ακολουθήσει κι επίσης εστιάζουν σε πλασματικούς στόχους.\nΜερικοί από τους στόχους αυτούς, είναι η γρήγορη απώλεια βάρους, το κάψιμο λίπους, το χάσιμο πόντων και η απώλεια μόνο τοπικού λίπους.Μερικές από αυτές τις δίαιτες είναι:\nΔίαιτες αποτοξίνωσης: Στις δίαιτες αυτές, συστήνεται η κατανάλωση μόνο χυμών, μόνο φρούτων και λαχανικών ή μόνο νερού. Επιπλέον, πολλές φορές συστήνουν την χρήση διουρητικών συμπληρωμάτων ή συμπληρωμάτων ή βοτάνων που υποτίθεται ότι καθαρίζουν το συκώτι. Η αποτοξίνωση δεν είναι απαραίτητη για τον ανθρώπινο οργανισμό. Το σώμα μας είναι άριστα εξοπλισμένο, με όργανα, όπως το συκώτι, τα νεφρά και το ανοσοποιητικό σύστημα, τα οποία βοηθούν στην αποτοξίνωση του οργανισμού. Ένα είδος ακίνδυνης αποτοξίνωσης, είναι η δικιά μας νηστεία. Αν κάποιος θέλει να αποτοξινωθεί, μπορεί για ένα χρονικό διάστημα να αποφύγει τα ζωικά κι επεξεργασμένα προϊόντα.\nΕπόμενο Οι μύθοι γύρω από τα φρούτα\nΠροηγούμενο Σε τι ταψί να μαγειρέψω;\nΞεκίνησαν οι πληρωμές για το 2013 από τον ΕΟΠΥΥ


«Γιατί αποφεύγω τους γιατρούς και τις εξετάσεις; » | Ψυχολόγιον\nΣύμφωνα με ένα από τα πιο κλασικά μοντέλα Ψυχολογίας της Υγείας («Health Belief Model»), η απάντηση στα παραπάνω είναι μια από τις ακόλουθες:\n«Δεν πιστεύω ότι είμαι αρκετά ευπαθής ώστε να κινδυνεύω». Πολλοί άνθρωποι αντιμετωπίζουν την υγεία σαν κάτι δεδομένο και θεωρούν τους εαυτούς τους δυνατούς οργανισμούς, θωρακισμένους ενάντια σε απειλητικές ασθένειες και προβλήματα. Όταν προκύπτει κάποια ενόχληση, «το μυαλό τους δεν πάει στο κακό». Όταν τους συστήνουν εξετάσεις ή θεραπείες, δεν μπαίνουν καν στη διαδικασία αφού το ρίσκο να ασθενήσουν, κατά την αντίληψή τους, είναι πολύ μικρό. Ένα τυπικό παράδειγμα μιας τέτοιας σκέψης είναι η επιλογή της ερωτικής ζωής χωρίς προφυλάξεις με τη σκέψη «Γνωρίζω τι είναι ο ιός HIV, αλλά δεν θα συμβεί σ’ εμένα».\n«Ακόμα κι αν κάνω αυτό που μου συνιστά ο γιατρός, τα οφέλη δεν είναι σημαντικά». Δεν είναι λίγες οι περιπτώσεις όπου απαιτείται χρονοβόρα και επίπονη θεραπεία, για λίγες μόνο πιθανότητες θετικού αποτελέσματος ή για μια απλά μικρή βελτίωση. Ο καθένας αξιολογεί μέσα του τα οφέλη μιας προσπάθειας και αποφασίζει αν αξίζει να προσπαθήσει ή όχι.\n«Δεν είναι σοβαρό αυτό που θα μου συμβεί». Όσο πιο απειλητική φαίνεται μια ασθένεια, τόσο μεγαλύτερη η πιθανότητα να προσπαθήσουμε να την αντιμετωπίσουμε. Σαφέστατα αυτός είναι ένας επίσης υποκειμενικός παράγοντας και εξαρτάται από τις προτεραιότητες και τη ζωή του καθένα. Για παράδειγμα, ένα κρύωμα της «μιας μέρας στο κρεβάτι», αποκτά μεγαλύτερη σημασία για κάποιον που θα πρέπει οπωσδήποτε να είναι στην εργασία του, σε σχέση με κάποιον που έχει το περιθώριο να λείψει από τις υποχρεώσεις του. Κατά συνέπεια, ο πρώτος έχει μεγαλύτερες πιθανότητες να προσπαθήσει να αποφύγει το κρύωμα από τον δεύτερο.\n«Τα εμπόδια για να προχωρήσω είναι πολύ μεγάλα για μένα». Για παράδειγμα, κάποιος δεν προσπαθεί να διακόψει το κάπνισμα, γιατί δεν θέλει να στερηθεί την απόλαυση που του προσφέρει. Ενώ γνωρίζει τις βλαβερές συνέπειες του καπνίσματος, η έλλειψη αυτής της απόλαυσης τον εμποδίζει να προχωρήσει σε προσπάθεια διακοπής του.\n«Φοβάμαι», «Θα πονέσω». Πρόκειται για τα «εσωτερικά ερεθίσματα αντίδρασης», δηλαδή ερεθίσματα που προκύπτουν από εμάς τους ίδιους κι έχουν τη δύναμη να λειτουργήσουν σαν σκανδάλη προς την υιοθέτηση ή την αποφυγή μιας συμπεριφοράς. Για παράδειγμα, αν κάποιος παρουσιάζει ενοχλητικά συμπτώματα ή έντονο πόνο, έχει μεγαλύτερες πιθανότητες να κινητοποιηθεί.\n«Κι ένας γνωστός μου αρρώστησε ξαφνικά», «Παρακολούθησα μια εκπομπή στην τηλεόραση γι’ αυτό». Στον αντίποδα των προηγούμενων, τα «εξωτερικά ερεθίσματα αντίδρασης» προέρχονται από το εξωτερικό περιβάλλον και μπορούν επίσης να παίξουν καταλυτικό ρόλο προς μια συμπεριφορά.\n«Δεν θα τα καταφέρω, δεν είμαι αποτελεσματικός». Η αντίληψη της αυτό-αποτελεσματικότητας που έχει ο καθένας για τον εαυτό του παίζει κεντρικό ρόλο στην κινητοποίησή του σε θέματα υγείας. Για παράδειγμα, σε περιπτώσεις φυσικής αποκατάστασης μετά από ατύχημα, κάποιος ενδέχεται να μην ακολουθήσει το πρόγραμμα του φυσιοθεραπευτή του γιατί πιστεύει ότι δεν θα τα καταφέρει.\nΣτην ιατρική/ παραϊατρική πρακτική, το μοντέλο αυτό είναι ιδιαίτερα χρήσιμο, σε περιπτώσεις που ένας ασθενής δεν δείχνει πρόθυμος να κάνει τις εξετάσεις ή τις θεραπείες που του προτείνουμε. Αφού έχουμε σιγουρευτεί ότι έχει όλη την απαραίτητη ενημέρωση από την πλευρά μας (φύση κι επιπτώσεις της ασθένειας, πιθανές θεραπευτικές παρεμβάσεις με περιγραφή της διαδικασίας για καθεμία, ενδεχόμενες συνέπειες αν δεν ακολουθηθεί θεραπεία κλπ.), μπορούμε να διερευνήσουμε (και να σεβαστούμε) τι είναι αυτό που τον εμποδίζει να προχωρήσει.\nΑπό κει και πέρα, για τον καθέναν μας, είναι σημαντικό να μπούμε στη διαδικασία να αναζητήσουμε τους λόγους που αποφεύγουμε ή κυνηγάμε μια θεραπεία. Μήπως πίσω από το «Έχω μάθει να ζω έτσι μέχρι σήμερα, θα συνεχίσω με τον ίδιο τρόπο» κρύβεται η σκέψη «Ό,τι και να κάνω, δεν θα πονάω λιγότερο»; Μήπως ενώ λέμε «Δεν προλαβαίνω να κάνω τις εξετάσεις αυτή την περίοδο», στην πραγματικότητα εννοούμε «Φοβάμαι ότι δεν θα έχω καλά νέα, ας το καθυστερήσω»; Ανακαλύπτοντας τι πραγματικά σκεφτόμαστε και συζητώντας το με τον θεραπευτή μας, τον βοηθάμε να μας βοηθήσει.\nΤο Μοντέλο των Πεποιθήσεων για την Υγεία (Health Belief Model) είναι ένα από τα παλαιότερα και πιο ευρέως εφαρμοσμένα μοντέλα στην Ψυχολογία της Υγείας. Δημιουργήθηκε από τον Irwin Rosenstock το 1966 και έκτοτε έχει εξελιχθεί αρκετά. Για περισσότερες πληροφορίες μπορεί κανείς να ανατρέξει εδώ κι εδώ.


«Μερικές μέρες από τη ζωή του Ομπλόμοφ» στην ΕΡΤ2 News\nΠέμπτη, 19 Μαρτίου 2020 | 11:08\nΥπόθεση: Ρωσία, 19ος αιώνας. Ένας άεργος ευγενής, ο Ομπλόμοφ, καλόκαρδος αλλά τεμπέλης, αριστοκράτης παλαιάς κοπής και ο Στoλτς, ένας δυναμικός και φιλόδοξος επιχειρηματίας, ποτισμένος με το πνεύμα του ορθολογισμού και της προόδου, είναι φίλοι από τα παιδικά τους χρόνια.\nΗμερομηνία μετάδοσης: Τετάρτη 25 Μαρτίου 2020, στις 22:00\nΔράμα, παραγωγής πρώην Σοβιετικής Ένωσης 1980.\nΠαίζουν: Όλεγκ Ταμπάκοφ, Γιούρι Μπογκατίροφ, Αντρέι Ποπόφ, Έλενα Σολοβέι, Αβανγκάρντ Λεοντίεφ, Αντρέι Ραζουμόφσκι, Όλεγκ Κοζλόφ.\nΟ Ομπλόμοφ, παραμένοντας προσκολλημένος στις αξίες ενός παλιού κόσμου που χάνεται, αρνείται πεισματικά να αποδεχτεί τη στάση ζωής του φίλου του και την απορρίπτει ως ματαιόδοξη, κυνική και επιφανειακή. Βέβαια, βαθιά μέσα του υποφέρει, γιατί γνωρίζει ότι έχει ήδη ξεπεραστεί από τα πράγματα και πως δεν έχει θέση σ’ έναν καινούργιο νέο κόσμο, που αλλάζει ραγδαία.


Ξενοδοχεία σε Εστορίλ από 24€/βράδυ - Ψάξτε στην KAYAK\nΨάξτε ταυτόχρονα σε εκατοντάδες ταξιδιωτικές ιστοσελίδες για ξενοδοχεία σε Εστορίλ\nΙούνιος Ο πιο ακριβός μήνας με μέση αύξηση 37% στις τιμές.\nΤα καλύτερα ξενοδοχεία σε Εστορίλ\nΤα δημοφιλέστερα ξενοδοχεία σε Εστορίλ\nHotel Lido - Εστορίλ - Πισίνα\nPalácio Estoril Hotel, Golf & Wellness - Εστορίλ - Εστιατόριο\nHotel Inglaterra - Εστορίλ - Πισίνα\nIntercontinental Cascais-Estoril, An IHG Hotel - Εστορίλ - Πισίνα\nHotel São Mamede Estoril - Εστορίλ - Θέα στην ύπαιθρο\nHotel Smart - Εστορίλ - Πισίνα\nVila Gale Estoril - Εστορίλ\nSaboia Estoril Hotel - Εστορίλ - Πισίνα\nCasa Shanti Niketan - Εστορίλ - Κτίριο\nBlue Boutique Hostel & Suites - Εστορίλ\nDolce Vita Guesthouse - Εστορίλ - Πισίνα\nHotel Mundial - Λισαβόνα - Κρεβατοκάμαρα\nSanta Maria Maior117€+\nTurim Av Liberdade Hotel - Λισαβόνα - Κρεβατοκάμαρα\n0€ - 56€56€ - 111€111€ - 167€167€ - 222€222€+ το βράδυ\nΠόσο κοστίζει ένα ξενοδοχείο σε Εστορίλ;\nΔημοφιλέστεροHotel Londres Estoril \_ Cascais49€ το βράδυ\n2ο δημοφιλέστεροHotel Alvorada48€ το βράδυ\nΚαλύτερη προσφοράExquisite apartment in Monte Estoril23€ το βράδυ\nΚαλύτερη προσφορά #2Saboia Estoril Hotel25€ το βράδυ\nΔημοφιλέστεροIntercontinental Cascais-Estoril, An IHG Hotel145€ το βράδυ\n2ο δημοφιλέστεροPalácio Estoril Hotel, Golf & Wellness147€ το βράδυ\nΚαλύτερη προσφοράVillacerta Rooms Estoril - Adults Only30€ το βράδυ\nΚαλύτερη προσφορά #2Charming Estoril Guesthouse B&B38€ το βράδυ\nΠότε να κλείσετε ξενοδοχείο σε Εστορίλ\nΟι καλύτερες συμβουλές για να βρείτε εκπληκτικές προσφορές ξενοδοχείων σε Εστορίλ\nΕάν αναζητάτε φθηνό ξενοδοχείο σε Εστορίλ, καλύτερα να επισκεφτείτε την πόλη κατά την περίοδο χαμηλής ζήτησης. Οι μήνες κατά τους οποίους θα βρείτε φθηνή διαμονή σε Εστορίλ είναι ο Φεβρουάριος και ο Οκτώβριος.\nΟι τιμές δωματίων ποικίλουν με βάση διάφορους παράγοντες. Εάν μείνετε Κυριακή σε Εστορίλ, θα βρείτε τις φθηνότερες προσφορές ξενοδοχείων. Συνήθως η πιο ακριβή ημέρα είναι Πέμπτη.\nΚάντε κράτηση πάνω από 90 ημέρες πριν από τη διαμονή σας σε Εστορίλ.\nΣυχνές ερωτήσεις για την κράτηση ξενοδοχείων σε Εστορίλ\nΕίναι ασφαλή τα ξενοδοχεία στην περιοχή Εστορίλ κατά τη διάρκεια της κρίσης του κοροναϊού (COVID-19);\nΤα ξενοδοχεία είναι ασφαλή για τους ταξιδιώτες, εφόσον εφαρμόζουν σωστά τα μέτρα υγιεινής για την αντιμετώπιση του κοροναϊού (COVID-19). Ωστόσο, σας συνιστούμε να επικοινωνήσετε με τις τοπικές αρχές για τις διαδικασίες ασφαλείας που ισχύουν για τα ξενοδοχεία στην περιοχή Εστορίλ.\nΕστορίλ - Πόσο κοστίζει η διαμονή σε ξενοδοχείο;\nΟι χρήστες της KAYAK βρήκαν δίκλινα δωμάτια σε Εστορίλ από 46€ τις τελευταίες 3 ημέρες. Η μέση τιμή είναι 124€.\nΕστορίλ: Πώς μπορώ να βρω ξενοδοχείο στο κέντρο;\nΑφού κάνετε αναζήτηση για ξενοδοχείο στην KAYAK, μπορείτε να τη βελτιώσετε με το φίλτρο Γειτονιάς που σας επιτρέπει να διαλέξετε τις κεντρικές περιοχές στην πόλη Εστορίλ. Μπορείτε επίσης να κάνετε αναζήτηση με τον χάρτη για να διαλέξετε μια συγκεκριμένη περιοχή, όπως το κέντρο της πόλης Εστορίλ\nΠού να μείνετε σε Εστορίλ\nΟ χάρτης μας σας βοηθά να βρείτε τον ιδανικό χώρο διαμονής σε Εστορίλ, καθώς σας δείχνει την ακριβή τοποθεσία κάθε ξενοδοχείου.\nΑεροδρόμια σε Εστορίλ\nΌλα τα ξενοδοχεία σε Εστορίλ\nΚόστα ντο Εστορίλ - Ξενοδοχεία\nΕστορίλ - Προσφορές ξενοδοχείων. Βρείτε ξενοδοχεία στην πόλη Εστορίλ. Βρείτε φθηνά δωμάτια στην πόλη Εστορίλ. Η KAYAK ψάχνει σε εκατοντάδες ταξιδιωτικά site για να σας βοηθήσει να βρείτε και να κλείσετε τα φθηνότερα ξενοδοχεία.


Κάμερα κατέγραψε φάντασμα σε αστυνομικό τμήμα - Bizznews.gr\nΚάμερα κατέγραψε φάντασμα σε αστυνομικό τμήμα\nΔείτε το βίντεο που φαίνεται ξεκάθαρα η ανθρώπινη φιγούρα\nΚαμία αμφιβολία δεν έχουν οι υπάλληλοι του αστυνομικού τμήματος στην Ασπανιόλα του Νέου Μεξικού ότι κυκλοφορεί ένα φάντασμα στα γραφεία τους.\nΠάρα πολλές φορές μεταξύ τους είχαν συζητήσει την παράξενη φιγούρα που βλέπουν κι αισθάνονται στους χώρους αλλά η επιβεβαίωση ήρθε όταν την ανεξήγητη «σκιά» κατέγραψαν οι κάμερες ασφαλείας.\nΟ ντετέκτιβ Καρλ Ρομέρο καθώς έκανε έναν έλεγχο ρουτίνας στις κάμερες ασφαλείας παρατήρησε μια παράξενη «σκιά» να περιφέρεται στα γραφεία.\nΌπως είπε ο ίδιος σε τηλεοπτικούς σταθμούς της περιοχής του, το «φάντασμα» κινούνταν προς τα κελιά και μετά πέρασε την πύλη από το πάρκινγκ. Τότε ο ντετέκτιβ ενημέρωσε τους ανωτέρους του. «Στην αρχή νόμισα πως ήταν κάτι σαν μύγα ή πεταλούδα της νύχτας, αλλά μετά πρόσεξα τα πόδια και κατάλαβα πως ήταν άνθρωπος. Αλλά όχι πραγματικός άνθρωπος, όχι. Ήταν ένα φάντασμα» περιγράφει χαρακτηριστικά ο ίδιος και ισχυρίζεται ότι κι άλλοι συνάδελφοί του είχαν νιώσει ότι κάποιος ήταν δίπλα τους, χωρίς να βρίσκεται κανείς.\n«Είναι ξεκάθαρα κάτι πολύ περίεργο. Μπορείς να δεις ότι δεν πρόκειται για κάποιο έντομο, μπορείς να δεις ότι έχει ανθρώπινα πόδια» υποστηρίζει και ο Φρανσίσκο Γκάλβαν, ειδικός στις κάμερες ασφαλείας και προϊστάμενος στις εγγραφές.\nΟι αστυνομικοί του τμήματος επιμένουν ότι το φάντασμα είναι αληθινό αν και δεν θυμούνται να έχει γίνει κάποιο έγκλημα ή άλλου είδους περίεργος θάνατος εκεί που σήμερα στεγάζεται το τμήμα.


Πώς να πάω στο προορισμό Dalton Brothers 2 στη πόλη Δήμος Λευκωσίας με Λεωφορείο\nDalton Brothers 2, Δήμος Λευκωσίας\nΠώς να πάω στο προορισμό Dalton Brothers 2 στη πόλη Δήμος Λευκωσίας με Λεωφορείο;\nΔείτε το Dalton Brothers 2, Δήμος Λευκωσίας στον χάρτη\nΟδηγίες προς το προορισμό Dalton Brothers 2 (Δήμος Λευκωσίας) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Dalton Brothers 2\nΠώς να πάω στο προορισμό Dalton Brothers 2 με Λεωφορείο?\nΣταθμοί Λεωφορείο κοντά σε Dalton Brothers 2 στη πόλη Δήμος Λευκωσίας\nΓραμμές Λεωφορείο προς Dalton Brothers 2 στη πόλη Δήμος Λευκωσίας\nΠοιοι είναι οι πιο κοντινοί σταθμοί προς Dalton Brothers 2;\nΟι πιο κοντινοί σταθμοί προς Dalton Brothers 2 είναι:\nΒυζαντίου είναι 155 μέτρα μακριά, 3 λεπ περπάτημα.\nΠροδρόμου είναι 328 μέτρα μακριά, 5 λεπ περπάτημα.\nΛευκώνος είναι 399 μέτρα μακριά, 6 λεπ περπάτημα.\nΛεωφ. Γεωργίου Γρίβα Διγενή - Μετόχι Κύκκου 1 είναι 648 μέτρα μακριά, 9 λεπ περπάτημα.\nΠοιες γραμμές Λεωφορείο σταματάνε κοντά στο προορισμό Dalton Brothers 2;\nΑυτές οι γραμμές Λεωφορείο σταματάνε κοντά στο προορισμό Dalton Brothers 2: 115, 119, 214.\nΠόσο μακριά είναι ο/η λεωφορείο στάση από Dalton Brothers 2 στην πόλη Δήμος Λευκωσίας;\nΟ πλησιέστερος λεωφορείο στάση προς Dalton Brothers 2 στην Δήμος Λευκωσίας είναι 3 λεπ με τα πόδια.\nΠοιος είναι ο πλησιέστερος / η λεωφορείο στάση προς Dalton Brothers 2 στην πόλη Δήμος Λευκωσίας;\nΟ Βυζαντίου στάση είναι ο πλησιέστερος /η προς Dalton Brothers 2 στην πόλη Δήμος Λευκωσίας.\nΤι ώρα είναι το πρώτο Λεωφορείο στο σημείο Dalton Brothers 2 στη πόλη Δήμος Λευκωσίας;\nΗ 119 είναι το πρώτο Λεωφορείο που πηγαίνει στο σημείο Dalton Brothers 2 στη πόλη Δήμος Λευκωσίας. Σταματάει κοντά στις 8:47 ΠΜ.\nΤι ώρα είναι το τελευταίο Λεωφορείο προς Dalton Brothers 2 στη πόλη Δήμος Λευκωσίας;\nΗ 215 είναι το τελευταίο Λεωφορείο που πηγαίνει Dalton Brothers 2 στη πόλη Δήμος Λευκωσίας. Σταματάει κοντά στις 12:23 ΠΜ.\nΔημόσια Συγκοινωνία προς Dalton Brothers 2 στη πόλη Δήμος Λευκωσίας\nΑναρωτιέστε πώς να φτάσετε Dalton Brothers 2 στη πόλη Δήμος Λευκωσίας, Κύπρος; Το Moovit σας βοηθάει να βρείτε τον καλύτερο τρόπο για να φτάσετε Dalton Brothers 2 με οδηγίες βήμα προς βήμα από τον κοντινότερο σταθμό δημόσιας συγκοινωνίας.\nΤο Moovit παρέχει δωρεάν χάρτες και ζωντανές οδηγίες για να σας βοηθήσει να περιηγηθείτε στην πόλη σας. Δείτε δρομολόγια, διαδρομές, και μάθετε πόσο καιρό χρειάζεται για να φτάσετε Dalton Brothers 2 σε πραγματικό χρόνο.\nΨάχνετε για την πλησιέστερη στάση ή σταθμό στο Dalton Brothers 2; Ελέγξτε αυτή τη λίστα με τις στάσεις που βρίσκονται πιο κοντά στον προορισμό σας:\nΜπορείτε να φτάσετε στο Dalton Brothers 2 από Λεωφορείο. Αυτές είναι οι γραμμές και οι διαδρομές που έχουν στάσεις κοντά -\nΘέλετε να δείτε αν υπάρχει άλλη διαδρομή που σας πάει εκεί νωρίτερα; Το Moovit σας βοηθάει να βρείτε εναλλακτικές διαδρομές ή ώρες. Λάβετε εύκολα οδηγίες από και προς Dalton Brothers 2 από την εφαρμογή Moovit ή την ιστοσελίδα μας.\nΚάνουμε εύκολη τη πρόσβαση στο Dalton Brothers 2, για αυτό πάνω από 930 εκατομμύρια χρήστες, συμπεριλαμβανομένων των χρηστών στη πόλη Δήμος Λευκωσίας, εμπιστεύονται το Moovit ως την καλύτερη εφαρμογή για τη δημόσια συγκοινωνία. Δεν χρειάζεται να κατεβάσετε μια μεμονωμένη εφαρμογή λεωφορείου ή τρένου, το Moovit είναι η εφαρμογή συγκοινωνίας όλα σε ένα που σας βοηθά να βρείτε τον καλύτερο διαθέσιμο χρόνο λεωφορείου ή τρένου.\nΠλησιέστερα αξιοθέατα γύρω από Dalton Brothers 2 στη πόλη Δήμος Λευκωσίας\nΓραμμές δημόσιας συγκοινωνίας με σταθμούς πιο κοντά σε Dalton Brothers 2 στη πόλη Δήμος Λευκωσίας\nΓραμμές Λεωφορείο με σταθμούς πιο κοντά σε Dalton Brothers 2 στη πόλη Δήμος Λευκωσίας\nΠιο εύκολο να φτάσετε Dalton Brothers 2 με την εφαρμογή!


Χατζηδάκης: Δεν θα συμβιβαστούμε με την αυθαιρεσία - Ξεκίνησαν οι κατεδαφίσεις αυθαιρέτων στη Μάνδρα\nΣε ένα μεγαλοπρεπές άδειασμα προς Δημήτρη Παπαδημούλη προχώρησε ο Αλέξης Τσίπρας για το θέμα της απόκτησης των ακινήτων από τον ευρωβουλευτή του ΣΥΡΙΖΑ.\nΝα σημειώσουμε ότι ο ευρωβουλευτής του ΣΥΡΙΖΑ εμφανίζεται να έχει αγοράσει συνολικά 38 ακίνητα, τα 15 εκ των οποίων νοικιάζει σε ΜΚΟ και μετανάστες, κερδίζοντας από αυτά περίπου 6.000 ευρώ τον μήνα, ενώ ένα ακόμη πολιτικό σφάλμα του είναι η ερμηνεία που ο ίδιος επιχείρησε να δώσει για τις επιθέσεις που δέχεται, λέγοντας ούτε λίγο ούτε πολύ ότι η λάσπη που δέχεται, «έχει στόχο τον ΣΥΡΙΖΑ και τον Αλέξη Τσίπρα».\nΣύμφωνα με κομματικές πηγές, ο πρόεδρος του ΣΥΡΙΖΑ, Αλέξης Τσίπρας στη σύσκεψη με τους ευρωβουλευτές της ομάδας του ΣΥΡΙΖΑ – Προοδευτική Συμμαχία, υπογράμμισε ότι «Ο Δημήτρης Παπαδημούλης είναι από τα ιδρυτικά στελέχη του ΣΥΡΙΖΑ, με πολυετή προσφορά και χωρίς ψεγάδια στη διαδρομή του. Ο τρόπος που επέλεξε τώρα να επενδύσει τα χρήματα, που απέκτησε νόμιμα και όχι παράνομα, ήταν λάθος. Νομίζω ότι το έχει κατανοήσει και ο ίδιος».\nΠαράλληλα, ο πρώην Πρωθυπουργός σημείωσε ότι μετά και τη σαφή δέσμευσή του Δ. Παπαδημούλη, ότι όσο κατέχει δημόσιο αξίωμα δεν θα εισπράττει ούτε ένα ευρώ από ακίνητα που διαμένουν πρόσφυγες και μετανάστες και θα δίνει το σύνολο των χρημάτων αυτών σε κοινωνικές δράσεις, το θέμα θεωρείται λήξαν.\n«Από εδώ και στο εξής, οποιαδήποτε αναπαραγωγή του θέματος συνιστά μονάχα αντιπερισπασμό της ΝΔ στην προσπάθειά της να κρύψει και να συμψηφίσει τα πραγματικά οικονομικά σκάνδαλα εκατοντάδων εκατομμυρίων που βλέπουν καθημερινά το φως της δημοσιότητας. Και αυτό δεν πρέπει να το επιτρέψουμε» τόνισε ο Αλ. Τσίπρας.\nΚριτική στον επικεφαλής της ευρωομάδας του ΣΥΡΙΖΑ άσκησε και ο ευρωβουλευτής Στέλιος Κούλογλου, ο οποίος ζήτησε από τον Δημήτρη Παπαδημούλη να παραιτηθεί γιατί προκάλεσε μεγάλη ζημιά και στο κόμμα και στην ευρωομάδα του ΣΥΡΙΖΑ.\nΟ Δημήτρης Παπαδημούλης απάντησε ότι η παραίτησή του είναι στην διάθεση του Αλέξη Τσίπρα καθώς ο ίδιος τον τοποθέτησε επικεφαλής και ο ίδιος μπορεί να τον απομακρύνει.\nΣτη συνέχεια τόνισε ότι εδώ και 40 μέρες δέχεται τις επιθέσεις της κυβέρνησης και της Νέας Δημοκρατίας γιατί, όπως είπε, ανέδειξε το θέμα της λίστας των χρημάτων που δόθηκαν για την καμπάνια «Μένουμε Σπίτι».\nΟ επικεφαλής της ευρωομάδας του ΣΥΡΙΖΑ παραδέχτηκε ότι έκανε λάθος και είπε πως αν και οι υπόλοιποι θεωρούν ότι πρέπει να αντικατασταθεί, να παραιτηθεί. Και έθεσε την παραίτησή του στη διάθεση του Αλέξη Τσίπρα. Ωστόσο, η παραίτησή του δεν έγινε δεκτή από τον πρόεδρο του ΣΥΡΙΖΑ.\nΒαρύ το κλίμα στον ΣΥΡΙΖΑ για τον Δημήτρη Παπαδημούλη\nΤις τελευταίες ημέρες το κλίμα στο εσωτερικό του ΣΥΡΙΖΑ για τον Δημήτρη Παπαδημούλη είναι ιδιαίτερα βαρύ.


Τι παρενέργειες είχε ο Πούτιν μετά τον εμβολιασμό του - Usay.gr\nΤι παρενέργειες είχε ο Πούτιν μετά τον εμβολιασμό του\nΙούλιος 1, 2021, 5:37 μμ Ιούλιος 1, 2021\nΤο ρωσικό εμβόλιο «Sputnik V» έκανε σε προγενέστερο χρόνο ο Ρώσος πρόεδρος Βλαντιμίρ Πούτιν, όπως αποκάλυψε ο ίδιος.\nΕιδικότερα, ο 68χρονος Πούτιν έλαβε δύο δόσεις εμβολίων έναντι της COVID-19, τον Μάρτιο και τον Απρίλιο, όπως έχει ανακοινώσει το Κρεμλίνο.\n«Ξέρω ότι πρέπει να προστατεύομαι για όσο μεγαλύτερη διάρκεια είναι δυνατό, έτσι πήρα την απόφαση να κάνω το Sputnik V», δήλωσε ο Πούτιν σε τηλεοπτική εκπομπή της ρωσικής τηλεόρασης, αποκαλύπτοντας στη συνέχεια τις παρενέργειες που παρουσίασε:\n«Μετά την πρώτη δόση δεν ένιωσα τίποτα. Τέσσερις ώρες έπειτα, το σημείο της ένεσης έγινε λίγο ευαίσθητο. Μετά τη δεύτερη δόση, που έκανα απόγευμα, τα μεσάνυχτα μέτρησα τη θερμοκρασία μου κι ήταν 37,2 βαθμούς Κελσίου. Κοιμήθηκα κι όταν ξύπνησα ήταν 36,6. Αυτό ήταν. Περίπου 20 μέρες μετά τα αιματολογικά τεστ μου έδειξαν υψηλό επίπεδο προστασίας»\n«Πολλοί απατεώνες αυτές τις μέρες υποκρίνονται ότι εμβολιάστηκαν και δυστυχώς κάποιοι νοσοκόμοι συνεργούν κάνοντας ένεση με αλατόνερο. Ελπίζω οι άνθρωποι να το καταλάβουν ότι λέω αλήθεια λέγοντας ότι εμβολιάστηκα.\nΟ κόσμος δεν κάνει μικροαπάτες τέτοιου επιπέδου» σημείωσε ο Πούτιν, καταλήγοντας με νόημα: «Μού ζητήθηκε να μην αποκαλύψω ποιο εμβόλιο έκανα για να μη δημιουργήσω κάποιου τύπου ανταγωνιστικά πλεονεκτήματα ενός εμβολίου συγκρινόμενο με άλλο».


Δίκη για τα «μαύρα ταμεία» της Siemens: Αρνείται τις κατηγορίες ο Πρόδρομος Μαυρίδης | Documento\nΔιαβάζετε: ΔΙΚΗ ΓΙΑ ΤΑ «ΜΑΥΡΑ ΤΑΜΕΙΑ» ΤΗΣ SIEMENS: ΑΡΝΕΙΤΑΙ ΤΙΣ ΚΑΤΗΓΟΡΙΕΣ Ο ΠΡΟΔΡΟΜΟΣ ΜΑΥΡΙΔΗΣ\nΔίκη για τα «μαύρα ταμεία» της Siemens: Αρνείται τις κατηγορίες ο Πρόδρομος Μαυρίδης\n17.10.2018 | 18:34\n17.10.2018 | 18:37\nΚάθε κατηγορία αρνήθηκε ο άλλοτε Γενικός Διευθυντής της Siemens Ελλάς, Πρόδρομος Μαυρίδης κατά τη διάρκεια της απολογίας του ενώπιον του Δικαστηρίου. Ο κ. Μαυρίδης απολογήθηκε για την υπόθεση της σύμβασης «8002» με τον ΟΤΕ το 1997 για την ψηφιακοποίηση των κέντρων του.\nΟ ίδιος υποστήριξε ότι δεν διακίνησε ποτέ χρήματα για παράνομες πληρωμές παρά μόνο για νόμιμους σκοπούς της εταιρίας, ενώ σύμφωνα με το κατηγορητήριο φέρεται να διακίνησε τεράστια χρηματικά ποσά σε παράνομες πληρωμές. Επίσης επικαλέστηκε αποφάσεις της ελβετικής και της γερμανικής Δικαιοσύνης που φέρονται να δικαιώνουν όσα ο ίδιος υποστήριξε..\n«Ελέγχθηκα έξι χρόνια από την ελβετική Δικαιοσύνη και επτά χρόνια από την γερμανική. Μου έκανε έλεγχο το ΣΔΟΕ και η Αρχή για την Καταπολέμηση παράνομων χρημάτων. Δεν βρέθηκε τίποτε» ανέφερε και υποστήριξε ότι η επαγγελματική σχέση του με την Siemens ξεκίνησε δύο χρόνια αφού είχε υπογραφεί η αμαρτωλή σύμβαση «8002» και ισχυρίστηκε ότι δεν προκύπτει ζημιά του ΟΤΕ.\nΑντίθετα, ισχυρίστηκε ότι επρόκειτο για ένα «γιγαντιαίο πρόγραμμα επωφελές “χρηματοοικονομικά” για τον οργανισμό καθώς η τότε απερχόμενη διοίκηση της “το έδωσε “σκοτώνοντας” τις τιμές».\nΣύμφωνα με τον κ. Μαυρίδη, μετά το 2000 με συγκεκριμένες τακτικές του, ο ΟΤΕ προκαλούσε πρόβλημα στην ελληνική Siemens κάνοντας κάποιες φορές «έξαλλους τους Γερμανούς».\n«Μετά το 2000 –είπε ο κατηγορούμενος- ο ΟΤΕ άρχισε την πολιτική “τώρα είμαι καλά στα πόδια μου, τώρα θα σας δείξω εγώ. Πίεζαν εκ του ασφαλούς. Δεν πλήρωναν τιμολόγια. Κάναμε διαπραγματεύσεις επί ένα χρόνο και ενώ ήδη είχε εγκατασταθεί σε όλη την χώρα το δίκτυο. Εγώ τι να κάνω; Να πάω να ξηλώσω το δίκτυο; Ο ΟΤΕ έλεγε εγώ θέλω εκπτώσεις και δεν τηρώ τις προγραμματικές μου δεσμεύσεις. Μας πίεζαν συνεχώς. Το 2003 για παραγγελίες συνολικού κόστους 36 εκατομμυρίων ευρώ η έκπτωση που δώσαμε ήταν 15 εκατομμύρια, 41 τοις εκατό έκπτωση. Αυτή είναι η διαδικασία του “βλαφθέντος , του μη ωφεληθέντος ΟΤΕ”. Κατά τον κατηγορούμενο η εταιρία έδινε εξωσυμβατικές εκπτώσεις στον ΟΤΕ καθώς έρχονταν οι ολυμπιακοί αγώνες και “θα ήταν η Siemens υπεύθυνη αν δεν υλοποιούνταν το πρόγραμμα του ΟΤΕ; Παρείχαμε τεχνική υποστήριξη συνεχώς με κόστος 9 τοις εκατό επί των εγκατεστημένης βάσης και δεν πλήρωναν. Εμείς όμως το παρείχαμε γιατί αν υπήρχε πρόβλημα σε δίκτυο, σε κάποιο πρόγραμμα, στα ευρυζωνικά, οπουδήποτε.. είχαμε ποινική ρήτρα».\nΟ κ. Μαυρίδης είπε επίσης πως ενόσω διεξάγεται η παρούσα δίκη, έμαθε πως ο ΟΤΕ πριν έξι μήνες, έκανε διαδικασίες ώστε να εισπράξει χρήματα από εγγυητική επιταγή που αφορούσε ρήτρες παράδοσης σχετικές με την “8002” και συνέχισε: «Αφού η σύμβαση είναι ανοικτή, γιατί δεν ζητά λοιπόν ο ΟΤΕ την εφαρμογή και της ρήτρας για την αναπροσαρμογή των τιμών; Να σας πως εγώ γιατί δεν το κάνει. Γιατί θα του κοστίσει 30 με 35 εκατομμύρια ευρώ. Αν έχει ζημιωθεί ας το κάνει λοιπόν να το δούμε».\nΙσχυρίστηκε ακόμα ότι τα χρήματα που φέρεται να διακίνησε ο ίδιος μέσω του τραπεζίτη Όσβαλντ αφορούσαν πληρωμές συμβούλων για εκπόνηση μελετών σχετικά με τον τρόπο λειτουργίας αγορών, όπως της Αρμενίας, ή για άλλους σκοπούς της εταιρείας.\nΑκυβέρνητο πλοίο στη θαλάσσια περιοχή μεταξύ Καλύμνου και Αστυπάλαιας\n«Έπεσε» η ιστοσελίδα του πρωθυπουργού - «Μπλακ άουτ» και σε κυβερνητικά sites\nΈρχονται πρόστιμα για όσους κινητοποιούν το Λιμενικό με... υπαιτιότητά τους\nΜεγάλη φωτιά σε δασική έκταση στην Αγιά


Τζούντο: Φοβερό θέαμα στο γκραν σλαμ του Κινγκντάο | Euronews\nΑπό Ιωάννης Καράγιωργας • ανανεώθηκε πριν: 12/12/2019\nΟι τζουντόκα της Ιαπωνίας ξεκίνησαν δυνατά στο γκραν πρι του τζούντο στο Κινγκντάο της Κίνας.\nΟ Ριούτζου Ναγκαγιάμα στην κατηγορία κάτω των 60 κιλών των ανδρών χάρισε μοναδικό θέαμα στους φιλάθλους.\nΟ Ιάπωνας τζουντόκα βρέθηκε σε εξαιρετική ημέρα και κέρδισε όλους τους αγώνες του στην κατηγορία με ιπόν.\nΤεχνική, δύναμη και εκρηκτικότητα ήταν τα τρία στοιχεία που τον οδήγησαν στη νίκη σε κάθε νοκ άουτ αγώνα που έδωσε στην Κίνα.\nΣτον τελικό βρήκε απέναντί του τον Ισπανό Φρανθίσκο Γκαρίγκος.\nΟύτε αυτός ήταν ικανός να αντισταθεί στον Ναγκαγιάμα, που πέτυχε ιπόν με κίνηση ούτσι-μάτα-σουκάσι, και πανηγύρισε ένα καθ'όλα δίκαιο χρυσό μετάλλιο.\nΟ Ιάπωνας αθλητής πήρε την πρώτη θέση για δεύτερη φορά στην καριέρα του στο Κινγκντάο, καθώς είχε πάρει τη νίκη και το 2017.\nΤην απονομή έκανε ο Χουάν Κάρλος Μπάρκος, επικεφαλής διαιτησίας της Παγκόσμιας Ομοσπονδίας Τζούντο.\n«Από τα παιδικά μου χρόνια ήθελε να κερδίσω αγώνες με ιπόν. Οπότε πάντα διεκδικούσα κάτι τέτοιο σε όλα τα τουρνουά. Είναι πολύ ωραίο ότι πρόσφερα και θέαμα στο κοινό που βρέθηκε στι ς εξέδρες» είπε ο Ναγκαγιάμα.\nΣτο γυναικείο ταμπλό έλαμψε η Ντρίστρια Κρασνίκι από το Κόσοβο. Έχοντας κατακτήσει το χάλκινο μετάλλιο στο φετινό παγκόσμιο πρωτάθλημα, η Κοσοβάρα τζουντόκα ανέβηκε ακόμη πιο ψηλά στο ΚΙνγκντάο.\nΣτην κατηγορία κάτω των 48 κιλών των γυναικών, η Κρασνίκι βρήκε απέναντί της στον τελικό την Ναραντσέγκ Γκανμπατάρ από τη Μογγολία.\nΜε μία φανταστική κίνηση απογείωσε την αντίπαλό της και την έριξε στο τατάμι κατακτώντας τον τίτλο με ιπόν.\nΈδειξε έτσι πως είναι η νέα μεγάλη δύναμη στην κατηγορία της και η τζουντόκα που θα πρέπει να κερδίσουν οι αντίπαλοί της, αν θέλουν να φτάσουν στην πρώτη θέση.\nΤην απονομή έκανε ο Νασέρ Αλ Ταμεμί, Οικονομικός διευθυντής της ομοσπονδίας.\n«Ήταν η καλύτερή μου χρονιά αφού πήρα και μετάλλιο στο παγκόσμιο πρωτάθλημα. Το πρώτο μου στην μεγάλη κατηγορία. Νιώθω ικανοποίηση γι αυτή τη σπουδαία σεζόν και θέλω να ευχαριστήσω τον προπονητή μου γιατί κάνει φοβερή δουλειά και θέλω να ευχαριστήσω τους συναθλητές μου γιατί πάντα με βοηθούν να προετοιμαστώ για τους μεγάλους αγώνες. Είναι η καλύτερη χρονιά μου» είπε η Κοσοβάρα τζουντόκα.\nΣτην κατηγορία κάτω των 52 κιλών των γυναικών, η Άι Σισίμε από την Ιαπωνία πήρε το χρυσό μετάλλιο επικρατώντας της Γαλλίδας Αμαντίν Μπουσάρ στον τελικό.\nΣτους άνδρες και την κατηγορία κάτω των 66 κιλών, ο Ιταλός Μανουέλ Λομπάρντο πήρε το χρυσό μετάλλιο στην πρώτη του συμμετοχή σε γκραν σλαμ του τζούντο, κερδίζοντας στον τελικό τον Κερλέν Γκάνμπολντ από τη Μογγολία.\nΕπιστροφή στις γυναίκες, όπου η Κορεάτισα Κιμ Τζιν πανηγύρισε τον τίτλο στην κατηγορία κάτω των 57 κιλών. Στον τελικό κέρδισε την Γιαπωνέζα Μόμο Ταμαόκι, με βαζάρι, και έγραψε ιστορία καθώς έγινε η πρώτη Κορεάτισα τζουντόκα που παίρνει χρυσό σε γκραν σλαμ.\nΗ σπουδαία στιγμή της πρώτης ημέρας ανήκει στην Ντιγιόρα Κλεντιγιόροβα από το Ουζμπεκιστάν που χάρηκε και με το παραπάνω το πρώτο μετάλλιο της χώρας της σε γκραν σλαμ.\nΗ Ουζμπέκα αθλήτρια κέρδισε το χάλκινο στην κατηγορία κάτω των 52 κιλών.


Δημοψήφισμα στην Τουρκία: Ο Ερντογάν δεν πρόκειται να αλλάξει στις 17 Απριλίου – News of the Greek Diaspora\nPublished on 14/04/2017 17/04/2017 by taneadiaspora\nΤι θα γίνει, όμως, την επόμενη ημέρα του δημοψηφίσματος της 16ης Απριλίου; Εάν κερδίσει ο Ερντογάν, θα είναι πανίσχυρος, περισσότερο αλαζονικός και δεν πρέπει να αναμένεται οποιαδήποτε «υποχώρησή του» στο Κυπριακό ή τα ελλαδοτουρκικά. Άλλωστε, θα δρομολογήσει προεδρικές εκλογές και προφανώς αυτό θα σημαίνει συνέχιση της προεκλογικής περιόδου. Εάν χάσει στο δημοψήφισμα, τότε θα πρέπει να αναμένεται και η αντίδρασή του, στο εσωτερικό δημιουργώντας «εχθρούς» και στο εξωτερικό ενισχύοντας τις αντιπαραθέσεις με Ευρώπη και γειτονικά κράτη.\n* To άρθρο του Κ.Βενιζέλου δημοσιεύθηκε στο αφιέρωμα του ΑΠΕ για το τουρκικό δημοψήφισμα.\nPrevious Είναι αυτό το χειρόγραφο του Πόντιου Πιλάτου που έστειλε στη σταύρωση τον Ιησού;\nNext Η Δημοκρατία και ο ναός της (στην Κύπρο): Προσοχή μην τσαλακωθεί το βουλευτικό κοστούμι\n2 thoughts on “Δημοψήφισμα στην Τουρκία: Ο Ερντογάν δεν πρόκειται να αλλάξει στις 17 Απριλίου”\nPingback: Evet ή Hayir στη δικτατορία Ερντογάν: “Χαΐρι” πάντως για εμάς δεν υπάρχει! – News of the Greek Diaspora


Ο καιρός σήμερα: Ζέστη, συννεφιά και λασποβροχές – Πού αναμένονται έντονα φαινόμενα - Ysterografo News\nΟ καιρός σήμερα: Ζέστη, συννεφιά και λασποβροχές – Πού αναμένονται έντονα φαινόμενα\nΤοπικές βροχές και καταιγίδες αναμένονται σήμερα, Σάββατο, στα ηπειρωτικά και στην Κρήτη, σύμφωνα με την πρόγνωση καιρού του meteo, ενώ οι θερμοκρασίες θα κινηθούν σε σχετικά υψηλά για την εποχή επίπεδα.\nΠιο αναλυτικά, αναμένονται αραιές νεφώσεις που σταδιακά θα πυκνώσουν. Ασθενείς τοπικές βροχές αναμένονται αρχικά στα ορεινά της Κεντρικής και Δυτικής Μακεδονίας, Θεσσαλίας και Ηπείρου οι οποίες από το πρωί σταδιακά θα ενισχυθούν και παράλληλα θα επεκταθούν στα ορεινά και ημιορεινά όλων των ηπειρωτικών και της Κρήτης. Πιθανότητα πρόσκαιρών βροχών υπάρχει και σε πεδινές περιοχές από το μεσημέρι.\nΚαταιγίδες και ενδεχομένως χαλαζοπτώσεις θα σημειωθούν το μεσημέρι και απόγευμα κυρίως στα ορεινά ηπειρωτικά και στα ορεινά της Κρήτης. Οι συγκεντρώσεις σκόνης στα δυτικά και νότια θα είναι σχετικά αυξημένες και κατά τόπους θα σημειωθούν λασποβροχές. Η ορατότητα έως το πρωί θα είναι τοπικά περιορισμένη.\nΗ θερμοκρασία στη Δυτική Μακεδονία θα κυμανθεί από 11 έως 25 βαθμούς Κελσίου, στην υπόλοιπη Μακεδονία και στη Θράκη από 10 έως 29, στη Θεσσαλία από 15 έως 30, στα υπόλοιπα ηπειρωτικά από 11 έως 28, στα νησιά του Ιονίου από 13 έως 25, στα νησιά του Βορείου και Ανατολικού Αιγαίου και στις Σποράδες από 12 έως 26, στις Κυκλάδες από 14 έως 23, στα Δωδεκάνησα από 11 έως 24 και στην Κρήτη από 11 έως 27 βαθμούς Κελσίου.\nΟι άνεμοι στο Κεντρικό και Βόρειο Αιγαίο θα πνέουν από νότιες διευθύνσεις 2 έως 4 μποφόρ. Στο Νότιο Αιγαίο οι άνεμοι θα πνέουν από νοτιοδυτικές διευθύνσεις 2 έως 4 και στα δυτικά τμήματά του 3 έως 5 μποφόρ. Στο Ιόνιο οι άνεμοι θα πνέουν από βορειοδυτικές διευθύνσεις 2 έως 4 μποφόρ.\nΣτην Αττική αναμένονται αραιές νεφώσεις που από το πρωί σταδιακά θα πυκνώσουν. Πιθανότητα πρόσκαιρων, τοπικών βροχών υπάρχει για το μεσημέρι και απόγευμα. Οι άνεμοι θα πνέουν από μεταβαλλόμενες διευθύνσεις έως 3 μποφόρ. Η θερμοκρασία στο κέντρο των Αθηνών θα κυμανθεί από 17 έως 27 βαθμούς Κελσίου.\nΣτον νομό Θεσσαλονίκης αναμένονται νεφώσεις που κατά διαστήματα θα είναι πυκνές ενώ βροχές και ενδεχομένως σποραδικές καταιγίδες θα σημειωθούν από το μεσημέρι. Οι άνεμοι θα πνέουν από μεταβαλλόμενες διευθύνσεις έως 3 μποφόρ. Η θερμοκρασία στο κέντρο της Θεσσαλονίκης θα κυμανθεί από 17 έως 26 βαθμούς Κελσίου.\nΓια αύριο, Κυριακή, σύμφωνα με την ΕΜΥ, στη Θράκη προβλέπονται λίγες νεφώσεις κατά διαστήματα αυξημένες με τοπικές βροχές και κυρίως τις μεσημβρινές και απογευματινές ώρες σποραδικές καταιγίδες. Το βράδυ ο καιρός θα βελτιωθεί.\nΣτα νησιά του Ιονίου, τις Κυκλάδες, την Κρήτη και τα Δωδεκάνησα σχεδόν αίθριος καιρός.\nΣτα νησιά του βορείου και ανατολικού Αιγαίου, τις Σποράδες και την Εύβοια παροδικές νεφώσεις από το μεσημέρι.\nΣτη Μακεδονία, την Ήπειρο, τη Θεσσαλία, τη Στερεά και την Πελοπόννησο αρχικά γενικά αίθριος καιρός με λίγες τοπικές νεφώσεις που από τις μεσημβρινές ώρες κατά τόπους θα αυξηθούν και θα εκδηλωθούν τοπικοί όμβροι και στα ορεινά πρόσκαιρες καταιγίδες.\nΟι άνεμοι θα πνέουν από δυτικές διευθύνσεις 3 με 4 και βαθμιαία στο Αιγαίο κατά τόπους 5 και πρόσκαιρα στα νοτιοανατολικά έως 6 μποφόρ.\nΗ θερμοκρασία θα σημειώσει μικρή άνοδο και θα φτάσει στα ηπειρωτικά τους 27 με 29 και κατά τόπους τους 30 βαθμούς και στις νησιωτικές περιοχές τους 24 με 25 βαθμούς Κελσίου.\nΚαιρός: Γενικά αίθριος με λίγες τοπικές νεφώσεις πρόσκαιρα αυξημένες τις μεσημβρινές και απογευματινές ώρες στα δυτικά και βόρεια, όπου είναι πιθανό να σημειωθούν μικρής διάρκειας βροχές.\nΑνεμοι: Μεταβλητοί ασθενείς και πρόσκαιρα τις μεσημβρινές και απογευματινές ώρες νοτίων διευθύνσεων έως 4 μποφόρ.\nΚαιρός: Λίγες νεφώσεις πρόσκαιρα αυξημένες στα γύρω ορεινά τις μεσημβρινές και απογευματινές ώρες οπότε είναι πιθανό να σημειωθούν μικρής διάρκειας τοπικές βροχές.\nΑνεμοι: Βορειοδυτικοί 3 με 4 μποφόρ\nTags: ΠΡΟΓΝΩΣΗ ΚΑΙΡΟΥ\nΗ 15χρονη ιδιοφυΐα από την Ελλάδα θέλει να αποδείξει ότι ο Χόκινγκ κάνει λάθος για τον Θεό\nΠροχωρούν με ΣΔΙΤ επενδύσεις €300 εκατομμυρίων: Δίκτυο Μετρό Θεσσαλονίκης και ακόμη δύο έργα\nΓερμανία: «Ο κόσμος κινδυνεύει να αποσταθεροποιηθεί, εάν δεν λύσουμε τις τρέχουσες κρίσεις» προειδοποιεί ο ΥΠΟΙΚ\nΠόλεμος στην Ουκρανία: Δίκη για τους αιχμαλώτους του Αζοφστάλ στη Μαριούπολη ετοιμάζει η Ρωσία - Που θα γίνει το δικαστήριο\nΚατέρρευσε δεκαώροφη πολυκατοικία στο Ιράν: Τουλάχιστον πέντε νεκροί\nΚορωνοϊός: 2.235 νέα κρούσματα και21 νέοι θάνατοι - Στους 151 οι διασωληνωμένοι\nΚίεβο: Ο Πούτιν γλίτωσε από απόπειρα δολοφονίας πριν από δύο μήνες\n«Πράσινο φως» από το ΣτΕ στη μεταβίβαση των ναυπηγείων Σκαραμαγκά\nΣε συναγερμό οι Αρχές για την ευλογιά των πιθήκων: Νέα κρούσματα σε 4 ευρωπαϊκές χώρες\nΖαούτης για ευλογιά πιθήκων: Δε χρειάζεται ανησυχία, αλλά αυξημένη επαγρύπνυση\nΜητσοτάκης: Παρών στην τελετή αποφοίτησης στο Boston College – Τι σημαίνει η πρόσκληση στον Έλληνα πρωθυπουργό\nΛάρισα: Κάθειρξη 8 ετών για απόπειρα βιασμού και ληστεία 89χρονης σε 27χρονο που κατέληξε στο ψυχιατρείο\nDW: Τι κοινό έχει ο A' ΠΠ με τον πόλεμο στην Ουκρανία;\nΚιμ Γιονγκ Ουν: Συντετριμμένος κήδεψε τον μέντορά του εν μέσω της έξαρσης κορωνοϊού


ΤΕΡΑΣΤΙΟ πριμ από Σαββίδη για πρόκριση του ΠΑΟΚ! | ΠΑΟΚ ΘΡΗΣΚΕΙΑ\nHome / Ευρώπη / Ποδόσφαιρο / Champions League / ΤΕΡΑΣΤΙΟ πριμ από Σαββίδη για πρόκριση του ΠΑΟΚ!\nΤΕΡΑΣΤΙΟ πριμ από Σαββίδη για πρόκριση του ΠΑΟΚ!\nΟ Ιβάν Σαββίδης θα βάλει βαθιά το χέρι στην τσέπη αν ο ΠΑΟΚ περάσει το εμπόδιο της Βασιλείας, καθώς υποσχέθηκε πριμ με επταψήφιο νούμερο.\nNα δώσει ένα έξτρα κίνητρο στους ποδοσφαιριστές του ΠΑΟΚ θέλησε ο Ιβάν Σαββίδης, ο οποίος θα τους προσφέρει ένα τεράστιο πριμ σε περίπτωση πρόκρισης στην επόμενη φάση των προκριματικών του Τσάμπιονς Λιγκ!\nΔιαβάστε Περισσότερα στο: sdna


Σινεφίλια [Cinephilia.Gr] - Μιχάλης Δημόπουλος: Η ταυτότητα ενός Φεστιβάλ\nΞεκίνησε την καριέρα του ως κριτικός κινηματογράφου, συνεργάστηκε με διαφορετικούς εκδοτικούς οίκους για να συνεισφέρει τα μέγιστα στο ελληνικό κινηματογραφικό τοπίο όταν ανέλαβε καλλιτεχνικός διευθυντής του Φεστιβάλ Θεσσαλονίκης. Μέσα σε λίγα χρόνια κατόρθωσε να το κάνει ένα διεθνές φεστιβάλ επιπέδου.\nΟ λόγος για τον Μιχάλη Δημόπουλο.\nΣτις γραμμές που ακολουθούν σκιαγραφεί την αντίληψη του για 40ο Φεστιβάλ (1999)....\n(...) Υπήρξα κριτικός κινηματογράφου για πολλά χρόνια στην Αυγή και στον Σύγχρονο και αλλού, αλλά ήμουν κριτικός ως κινηματογραφόφιλος. Η κινηματογραφοφιλία έθρεψε μια γενιά ανθρώπων που ασχολήθηκαν συστηματικά και με πάθος με το σινεμά. Μιλάω για την δεκαετία του ΄60 και μετά όπου βρισκόταν σε πλήρη άνθιση ο μοντέρνος κινηματογράφος ως ρεύμα και ταυτόχρονα αναπτυσσόταν ένας ουσιαστικός στοχασμός πάνω στον κλασικό κινηματογράφο. Αυτή ήταν η παιδεία του κινηματογραφόφιλου της γενιάς μου. Νομίζω, όμως, ότι αυτή η θεώρηση του κινηματογράφου κάπου έχει πια αλλοιωθεί και βρισκόμαστε τώρα σε μια περίοδο καμπής όπου οι αξίες αλλάζουν, δηλαδή οι παλιές αξίες αφήνουν τη θέση τους σε νεώτερες που όμως ακόμα δεν έχουν αποσαφηνιστεί. Είμαστε μπροστά σε μια νέα κατάσταση πραγμάτων κι όσον αφορά τον τρόπο παραγωγής ταινιών, κι όσον αφορά την αξιολόγηση των ταινιών, κι όσον αφορά τον ρόλο των Φεστιβάλ.\n(...) Πριν από οκτώ χρόνια είχαμε κάνει την πρότασή για ένα Διεθνές Φεστιβάλ στην Θεσσαλονίκη, είχα επικεντρώσει την ταυτότητά του στον χώρο του λεγόμενου νέου κινηματογράφου, των νέων δημιουργών, του νέου αίματος. Πιστεύω ότι τότε είχαμε κάνει μια σωστή επιλογή διότι από ότι φαίνεται ο κινηματογράφος οδηγείται πια σε μια καθολική υπεροχή του κυρίαρχου μοντέλου του αμερικάνικου σινεμά. Ωστόσο υπάρχουν δημιουργοί, παραγωγοί και εθνικές σχολές που αποκλίνουν από αυτό το μοντέλο και παλεύουν να ενισχύσουν μια άλλη, διαφορετική άποψη για το σινεμά. Κάνοντας την επιλογή μας πιστέψαμε πως αυτή είναι η άποψη που αφορά ένα Φεστιβάλ κινηματογράφου που επιμένει να πιστεύει ότι το κινηματογραφικό έργο μπορεί να είναι ακόμα έργο τέχνης και όχι μόνο εμπορικό προϊόν για ψυχαγωγία. Αυτή ήταν η φιλοσοφία μας και στο πέρασμα των χρόνων τηρήσαμε την υπόσχεσή μας. Δεν είναι πια τόσο εύκολο βέβαια γιατί μας πλημμυρίζει ο mainstream κινηματογράφος και η κατάσταση χειροτερεύει διαρκώς.\n(...) Γενικώς αυτή είναι η άποψή μου: να δείχνω ταινίες που να μην έχουν βραβευτεί σε μεγάλα Φεστιβάλ. Τις επιλέγω συνήθως από τις παράλληλες εκδηλώσεις των Φεστιβάλ (μεγάλων και μη) και από ένα πολύ μεγάλο αριθμό ταινιών που φτάνουν στα γραφεία μας κάθε χρόνο από όλο τον κόσμο σε κασέτες. Πέρα από την καλλιτεχνική αξία των ταινιών η τελική επιλογή συνυπολογίζει και την προσέλευση, την διαφοροποίηση των ειδών, τις τάσεις, τα ρεύματα κ.λπ.\n(...) Το Φεστιβάλ Θεσσαλονίκης διαθέτει μια δυναμική που λειτουργεί ανεξάρτητα από τις ταινίες που προγραμματίζει. Η επιτυχία ενός φεστιβάλ δεν είναι μόνο η επιτυχία του προγράμματος ή της οργάνωσής του: δημιουργεί βασικά ένα φεστιβαλικό κλίμα, ένα ιδιαίτερο πλέγμα που τελικά λειτουργεί εις όφελος ακόμα και των πιο αντιεμπορικών ταινιών.\n(...) Βεβαίως το Φεστιβάλ είναι κάτι το αυτοτελές, είναι ένα κοινωνικό γεγονός που έχει ημερομηνία αρχής και λήξης. Δεν φιλοδοξούμε να κάνουμε ένα Φεστιβάλ όλο τον χρόνο. Αυτό που προσπαθούμε είναι να διοργανώνουμε στην Θεσσαλονίκη, στις δύο αίθουσες (Ολύμπιον και Παύλος Ζάννας) και στην συνέχεια στην Αθήνα, στο Παλλάς, κινηματογραφικές εκδηλώσεις που έχουν "εκπαιδευτικό χαρακτήρα" όπως αφιερώματα σε σημαντικούς σκηνοθέτες (Φελίνι, Μπέργκμαν, Μπρεσόν και Μιζογκούσι που θα γίνει τον Ιανουάριο του 2000). Με τέτοια πολιτιστικά ανοίγματα ενισχύουμε, πιστεύω, τον κινηματογραφικό πολιτισμό που είναι πάρα πολύ σημαντικός και που τα τελευταία χρόνια υποφέρει και στην Ελλάδα και συμβάλουμε στην δημιουργία μια κινηματογραφικής παιδείας που θα επιτρέψει στο κοινό να εκτιμήσει καλύτερα και τις ίδιες τις ταινίες του Φεστιβάλ.\n(αποσπάσματα από συνέντευξη του Μισέλ Δημόπουλου στον Γιάννη Φραγκούλη)


Μάρκετινγκ επιστήμη ή τέχνη | businesslife.gr\nΑς κάνουμε Μάρκετινγκ για το Μάρκετινγκ\nΣτις μέρες μας αυτό που κάνει τον κόσμο να γυρίζει είναι το Μάρκετινγκ. «Εύλογη προσπάθεια κάποιου επαγγελματία να δώσει αξία στη δουλειά του» θα σκεφτείτε. Κι όμως, σήμερα περισσότερο από ποτέ το Μάρκετινγκ βρίσκεται στον πυρήνα σχεδόν κάθε μορφής ανάπτυξης.\nΤο Μάρκετινγκ δεν είναι τίποτα άλλο παρά οι έρευνες για την ανακάλυψη αναγκών και οι προσπάθειες για την ικανοποίησή τους. Προσπάθειες που δεν περιλαμβάνουν μόνο τη διανομή και την επικοινωνία, αλλά πρώτα από όλα τη δημιουργία και την εξέλιξη οντοτήτων (προϊόντων και υπηρεσιών αλλά και άλλων πολύ πιο σύνθετων) που ικανοποιούν ανάγκες, όχι μόνο μέσα από απτά χαρακτηριστικά τους αλλά και μέσω ταυτότητας, αξιών, προσωπικότητας, εικόνας και επικοινωνίας που εμπλουτίζουν την εμπειρία επιλογής ή/και κατανάλωσής τους.\nΔιότι ο σημερινός άνθρωπος σπάνια ψάχνει τον τρόπο απλά να ικανοποιήσει την πείνα, τη δίψα ή την ανάγκη κατοικίας, μετακίνησης, ένδυσης, υγείας, επικοινωνίας, μόρφωσης, αλλά επιθυμεί να νιώσει και ασφαλής, ξεχωριστός, επιτυχημένος, ευτυχισμένος .\nΚαι εδώ τίθεται το ερώτημα: Κατά πόσο οι επαγγελματίες του Μάρκετινγκ στη χώρα μας έχουμε καταφέρει να κάνουμε πραγματικό μάρκετινγκ για το λειτούργημά μας; Πόσο ξεκάθαροι είμαστε απέναντι στις ανάγκες που καλούμαστε να ικανοποιήσουμε; Κατά πόσο προσφέρουμε τα ανάλογα προϊόντα και υπηρεσίες; Και κατά πόσο επικοινωνούμε αποτελεσματικά όλα αυτά στα κοινά που πρέπει;\nΗ υπερβολική επίδραση που είχε η οικονομική κρίση στο επάγγελμά μας είναι σημάδι ότι κάτι δεν κάνουμε καλά. Ο τρόπος αντιμετώπισης του επαγγέλματός μας από πολλούς πελάτες και ακόμα περισσότερο από την κυβέρνηση και τον απλό άνθρωπο εκεί έξω, δείχνουν ότι μάλλον έχουμε αποτύχει. Στις περισσότερες περιπτώσεις ο επαγγελματίας του μάρκετινγκ – ερευνητής αγοράς, brand manager ή διαφημιστής – αντιμετωπίζεται είτε ως μάγος είτε ως εργάτης.\nΚαι αυτό είναι πρόβλημα, μιας και από έναν μάγο συνήθως περιμένουμε μαγικά αποτελέσματα, σε ελάχιστο χρόνο, χωρίς μεθόδους και διαδικασίες και είμαστε έτοιμοι να τον ρίξουμε στην πυρά με την πρώτη αποτυχία. Και έναν εργάτη τον πληρώνουμε μόνο με βάση το μόχθο και το χρόνο.\nΕίναι καιρός να διαφημίσουμε το επάγγελμά μας. Αλλά για να το κάνουμε αυτό, πρέπει προηγουμένως να το ανακαλύψουμε ξανά. Να ξαναδούμε τις ανάγκες των πελατών μας αλλά και κοινωνίας.\nΝα επανεφεύρουμε το προϊόν μας. Να ξανασκεφθούμε το ρόλο και την εκπαίδευση των ανθρώπων μας. Αλλιώς για τον πολύ κόσμο θα παραμένουμε «διαφημιστές» και «επικοινωνιολόγοι». Ή αυτό που μου έλεγε ένας φίλος γιατρός: «Κάποιοι που κατεβάζουν έξυπνες ιδέες για να πουλάνε προϊόντα που δεν θα πωλούνταν αλλιώς».\nΣτο προηγούμενο σημείωμα έγραψα για την ανάγκη να κάνουμε αποτελεσματικότερο μάρκετινγκ για το επάγγελμά μας, το Μάρκετινγκ.\nΚαι με δεδομένο ότι αυτό που καλούμαστε να κάνουμε καθημερινά ως επαγγελαματίες δεν είναι μόνο επικοινωνία και προώθηση brands αλλά, κυρίως, διαμόρφωση της τοποθέτησής τους στην αγορά (positioning) και της πρότασής τους (proposition) προς τους διάφορους stakeholders, το ίδιο οφείλουμε να κάνουμε και για το ίδιο το Μάρκετινγκ. Και εκεί, ένα από τα πρώτα ερωτήματα που προκύπτουν είναι το κλασσικό ερώτημα περί επιστήμης και τέχνης:\nΠώς ορίζουμε και τοποθετούμε το Μάρκετινγκ, ως τέχνη ή ως επιστήμη; Ως επαγγελματίες του μάρκετινγκ, είμαστε επιστήμονες ή τεχνίτες;\nΘυμάμαι όταν πριν δυο δεκαετίες έκανα το μεταπτυχιακό μου, αυτό ήταν το πρώτο ερώτημα που μας έθεσε στην τάξη ο καθηγητής. Και αφού ανατρέξαμε στη βιβλιογραφία της εποχής και το συζητήσαμε ενδελεχώς, καταλήξαμε ότι το Μάρκετινγκ μπορούσε να οριστεί ως τέχνη και επιστήμη ταυτόχρονα. Ή καλύτερα, ως ένας συνδυασμός των δύο.\nΚαι σήμερα που έγινα κι εγώ καθηγητής, το συγκεκριμένο ερώτημα παραμένει αγαπημένο θέμα συζήτησης με τους μαθητές μου και συνεχίζει να τους κινεί το ενδιαφέρον και να οδηγεί σε ενδιαφέροντα debates. Debates τα οποία, αφού λάβουν υπόψη και τη νεότερη βιβλιογραφία και τις σύγχρονες εξελίξεις, καταλήγουν στο ίδιο συμπέρασμα. Το Μάρκετινγκ αποτελεί συνδυασμό των δύο κόσμων. Με μια διαφορά όμως: Πλέον στο μίγμα η δοσολογία της επιστήμης έχει αυξηθεί πολύ. Αμέτρητα τα διαθέσιμα μοντέλα και οι μεθοδολογίες, άφθονα και τα διαθέσιμα στοιχεία προς επεξεργασία, ανάλυση και σύνθεση.\nΤο πρόβλημα είναι ότι οι marketers που συμπεριφέρονται ως τεχνίτες είναι πολλοί ακόμα στην Ελληνική αγορά. Έχοντας μάθει το Μάρκετινγκ εμπειρικά, κυρίως μέσα από την -πολύ χρήσιμη, δεν το αμφισβητώ – καθημερινή πρακτική, διατηρούν μικρή επαφή με τις νέες αλλά και τις παλιότερες μεθοδολογίες και έχουν σχετική δυσκολία ή και απέχθεια στο να διαχειριστούν τα διαθέσιμα στοιχεία. Προτιμούν έτσι να ακολουθούν την πεπατημένη, βασιζόμενοι κυρίως στην εμπειρία τους και την απλή (στα όρια της απλοϊκής) έρευνα αγοράς.\nΜε αποτέλεσμα να κυριαρχεί ακόμα και σήμερα η άποψη ότι το Μάρκετινγκ είναι κυρίως καλές ιδέες, εφαρμοσμένες έξυπνα και μεθοδικά. Ας μην ξεχνάμε όμως ότι σπάνια ένας τεχνίτης απολαμβάνει της ίδια αποδοχής και αμοιβής με έναν επιστήμονα. Γι’ αυτό καλό είναι να αντιμετωπίσουμε το Μάρκετινγκ και ως επιστήμη, εκμεταλλευόμενοι τις μεθοδολογίες, τα εργαλεία και τα στοιχεία και να αναδείξουμε την στρατηγική μάρκετινγκ, το πλήρες branding και το market planning ως κύρια συστατικά της δουλειάς μας.


Νίκη στο τάι μπρέικ και ελπίδες πρόκρισης για τον Ολυμπιακό | Filathlos.gr | Το Εγκυρότερο Αθλητικό Blog!\nΝίκη στο τάι μπρέικ και ελπίδες πρόκρισης για τον Ολυμπιακό\nΤο πρώτο βήμα για την πρόκριση του στον τρίτο προκριματικό γύρο του CEV Champions League πραγματοποίησε ο Ολυμπιακός. Οι «ερυθρόλευκες» επικράτησαν με 3-2 σετ της Μιντσάνκα Μινσκ και θα ταξιδέψουν την επόμενη εβδομάδα στη Λευκορωσία για να "σφραγίσουν" την πρόκριση στον επαναληπτικό που θα γίνει την ερχόμενη Πέμπτη.\nΗ νικήτρια του ζευγαριού θα παίξει με την νικήτρια του Ζοκ (Σερβία)- Μπρσκο (Βοσνία) για μια θέση στους ομίλους του CEV Champions League.\nΟ Ολυμπιακός ξεκίνησε με ... φόρα το παιχνίδι και έφτασε σχετικά εύκολα στο 1-0 (25-21).\nΣτο δεύτερο σετ και στο 18-18 η Σάλας μπήκε στο παιχνίδι, αλλά ο Ολυμπιακός έχασε σετ πόιντ και η Μιντσάνκα ισοφάρισε σε 1-1 (25-27).\nΣτο τρίτο σετ η Μιντσάνκα προηγήθηκε με 9-5, αλλά ο Ολυμπιακός μ' ένα σερί 5-0 προηγήθηκε με 10-9! Μάλιστα κράτησε τη διαφορά και πήγε στο +3 (17-14). Με μπλοκ της η Χίπε διαμόρφωσε το 20-17. Ο Ολυμπιακός πήρε το τρίτο σετ με 25-23.\nΗ Μιντσάνκα προηγήθηκε με 12-7 στο 4ο σετ και ο Ολυμπιακός μείωσε σε 12-10. H Σεκρετάβα «έσπασε» το διπλό μπλοκ του Ολυμπιακού για το 16-12.\nΗ Χίπε μείωσε σε 18-13, αλλά η Μιντσάνκα προηγήθηκε με 21-14. Η Μιντσάνκα είχε τέσσερα χαμένα σετ πόιντ και από το 24-16 ο Ολυμπιακός μείωσε σε 24-20. Τελικά η Σεκρετάβα θα κλείσει το σετ στο 25-20.\nΗ Μιντσάνκα πήρε προβάδισμα με 2-0 στο πέμπτο σετ και στη συνεχεία με 3-2. Η Γενιτσαρίδη ισοφάρισε σε 3-3, αλλά η Σεκρετάβα πήρε το μπλοκ άουτ (3-4). Η Κόστα ισοφάρισε σε 5-5.\nΗ Χίπε ισοφάρισε σε 7-7 και το μπλοκ της Γιώτα έδωσε προβάδισμα (8-7) στον Ολυμπιακό! Νέο μπλοκ από την Γιώτα για το 9-7 και η Χίπε με μπλοκ άουτ θα κρατήσει τον Ολυμπιακό στο +2 (11-9).\nΜε χτύπημα άουτ της Κόστα η Μινσκ μείωσε σε 13-11 και στη συνεχεία με λάθος της Χριστοδούλου στο 13-12.\nΗ Μάρκεβιτς «έσβησε» ένα ματς πόιντ (14-13) και η Κόστα πήρε το μπλοκ άουτ και τη νίκη.


Ντανιέλ Κρεγκ: Η εντυπωσιακή κόρη του τράβηξε τα βλέμματα στο κόκκινο χαλί (Εικόνες) - News Freedom\nΑρχική ΤΡΟΠΟΣ ΖΩΗΣ Ντανιέλ Κρεγκ: Η εντυπωσιακή κόρη του τράβηξε τα βλέμματα στο κόκκινο χαλί...\nΝτανιέλ Κρεγκ: Η εντυπωσιακή κόρη του τράβηξε τα βλέμματα στο κόκκινο χαλί (Εικόνες)\nΗ Έλα Κρεγκ τράβηξε επάνω της όλα τα φλας των φωτογράφων στην πρεμιέρα του «No Time To Die»\nΤο όνομά της είναι Έλα Λούντον ή Έλα Κρεγκ και είναι το αγαπημένο «κορίτσι» του Τζέιμς Μποντ.\nΣτην πρεμιέρα του «No Time To Die», της τελευταίας ταινίας του Ντανιέλ Κρεγκ στον ρόλο του πράκτορα «007», η 29χρονη κόρη του τράβηξε όλα τα φλας επάνω της.\nΠοζάροντας στο πλευρό του διάσημου πατέρα της, η ξανθιά Βρετανίδα ξάφνιασε ευχάριστα το κοινό στην εκδήλωση που πραγματοποιήθηκε στο «Royal Albert Hall».\nΦορώντας μαύρο παντελόνι, λευκό σατέν πουκάμισο και μαύρο σακάκι, η Έλα έλαμπε μέσα από το ανδρόγυνο look της που συμπλήρωσε με ένα εντυπωσιακό κολιέ και διακριτικά σκουλαρίκια.\nΓια το μακιγιάζ της επέλεξε ένα επιβλητικό smokey eye, ενώ τα μαλλιά της ήταν πιασμένα σε χαμηλό ponytail.\nΠατέρας και κόρη έφτασαν πιασμένοι από το χέρι στο «κόκκινο χαλί» και εντυπωσίασαν, όπως γράφει η βρετανική εφημερίδα «Independent».\nH μητέρα της Έλα είναι η Σκοτσέζα ηθοποιός, Φιόνα Λούντον.\nΌταν ήταν νήπιο, οι γονείς της ακολούθησαν χωριστούς δρόμους.\nΗ μητέρα της προτίμησε να την μεγαλώσει μακριά από τα φώτα της δημοσιότητας σε μία ήσυχη συνοικία του Λονδίνου. Σε ηλικία 17 ετών, η Έλα άνοιξε τα φτερά της και μετακόμισε στη Μασαχουσέτη για σπουδές.\nΓράφτηκε στο Πανεπιστήμιο της Νέας Υόρκης για να σπουδάσει θέατρο και υποκριτική. Το γεγονός ότι είχε δυσλεξία δεν την αποθάρρυνε στα επαγγελματικά της σχέδια. Ωστόσο, εγκατέλειψε το Πανεπιστήμιο μέσα σε ένα χρόνο αφού η κατάθλιψη της «χτύπησε την πόρτα».\nΣτις δύσκολες στιγμές που αντιμετώπισε, οι γονείς της βρίσκονταν συνεχώς στο πλευρό της. «Μπορεί να έχεις τους πιο υπέροχους ανθρώπους γύρω σου και να σε αγαπούν πολύ, αλλά εσύ να μην μπορείς να τους δεις», είχε δηλώσει στο παρελθόν.\nΣήμερα, η Έλα κινείται μεταξύ Νέας Υόρκης και Λος Άντζελες ακολουθώντας τα χνάρια των γονιών της. Εκτός από την Έλα, ο 63χρονος Ντάνιελ Κρεγκ έχει αποκτήσει μία κόρη με την πανέμορφη ηθοποιό Ρέιτσελ Βάις.\nΤις κόρες του τις λατρεύει, όπως έχει δηλώσει, ωστόσο, τα χρήματα που έχει βγάλει ως «Τζέιμς Μποντ» δεν θέλει να τους τα προσφέρει απλόχερα μετά θάνατον. Προτιμάει να τα ξοδέψει ο ίδιος ή να τα χαρίσει σε άλλους…\nΠροηγούμενο άρθροΠυρά Συρεγγέλα προς ΣΥΡΙΖΑ για «νταντάδες της γειτονιάς»: Αλλάζετε συνεχώς θέση σε σοβαρά ζητήματα όπως η παιδική φροντίδα\nΕπόμενο άρθροΑποχώρηση Σπανούλη: Ο θαυμασμός του Μητσοτάκη και το «παράπονο» του Τσίπρα (Βίντεο)


e- Θρησκευτικά: Επισκεφτείτε το μουσείο του Λούβρου από τον υπολογιστή σας\nΕπισκεφτείτε το μουσείο του Λούβρου από τον υπολογιστή σας\nΤο μουσείο του Λούβρου είναι ένα από τα μεγαλύτερα και παλαιότερα μουσεία τέχνης στον κόσμο. Eκθέτει συνολικά 35.000 έργα τέχνης - το 8% των αποκτημάτων του, που υπολογίζονται στα 445.000 κομμάτια.\nΟι μόνιμες συλλογές του μουσείου καταλαμβάνουν συνολικά έκταση 60.600 τετραγωνικών μέτρων και ανάμεσα σε αυτές είναι και οι ελληνικές, που καλύπτουν 25 αίθουσες ή χώρους.\nTο μουσείο μας δίνει τη δυνατότητα να επισκεφτούμε μέσω της οθόνης του υπολογιστή μας τις συλλογές του και να περιηγηθούμε ψηφιακά στα μοναδικά έργα τέχνης που φιλοξενεί.\nΠατήστε εδώ για να ξεκινήσετε την περιήγησή σας!\nΑναρτήθηκε από e- θρησκευτικά στις 1:00 π.μ.\nΕτικέτες Εικονικά Μουσεία, Εικονική περιήγηση


Ένα επιβλητικό βραχώδες τοπίο με συναρπαστικά κρυστάλλινα νερά συναντάται στη δυτική ακτή του νησιού, κοντά στο χωριό Οζιάς.\nΟ λόγος για τον Τρυπητό, γνωστό και ως Καμάρα, την φυσική αψίδα βράχου που δημιουργήθηκε όταν κατέρρευσε μέρος θαλασσινής σπηλιάς και έκτοτε αποτελεί ένα από τα πιο καθηλωτικά αξιοθέατα των Παξών.\nΜια φυσική, πέτρινη καμάρα με πάνω από 20 μέτρα ύψος προκαλεί δέος και θαυμασμό στους επισκέπτες με την επιβλητικότητά της. Τα νερά εδώ είναι πιο ονειρικά από ποτέ, με τις γαλαζοπράσινες αποχρώσεις του Ιονίου να συναντώνται στα καλύτερά τους.\nΓια να προσεγγίσει κανείς αυτό το υπέροχο μέρος των Παξών και να θαυμάσει από κοντά αυτό το μοναδικό θέαμα μπορεί να πάρει κάποιο από τα καραβάκια που πραγματοποιούν το γύρο του νησιού ή να επιλέξει την οδική προσέγγισή του.\nΣτην δεύτερη περίπτωση, ο δρόμος, χωρίς να είναι ασφαλτοστρωμένος, ξεκινάει από τις παρυφές του χωριού Οζιάς, ενώ σταματάει σε ένα σημείο απ’ όπου ξεκινάει μονοπάτι περίπου 300 μέτρων, που οδηγεί πεζή στον Τρυπητό. Η θέα από την Καμάρα, πάνω στην οποία εύκολα μπορεί να περπατήσει κανείς, φτάνει μέχρι τους Αντίπαξους.\nΠράσινο πιστοποιητικό εμβολιασμού: Πώς ταξιδεύουμε από την 1η Ιουλίου\nForbes: Γιατί η Ελλάδα είναι στην κορυφή των κρατήσεων για Αμερικανούς


Κακοκαιρία Αθηνά: Έκτακτο Δελτίο Καιρού-νέος κίνδυνος πλημμύρας σε αυτές τις περιοχές\n11 Οκτωβρίου 2021 | 07:10\nΣυνεχίζει την επέλασή της η κακοκαιρία «Αθηνά».\nΣύμφωνα με το Έκτακτο Δελτίο Επικίνδυνων Καιρικών Φαινομένων, ισχυρές βροχές και καταιγίδες θα επηρεάσουντα νησιά του Ιονίου, τη Μακεδονία (κυρίως την κεντρική), την ανατολική Θεσσαλία και τις Σποράδες και βαθμιαία την Ήπειρο, τη δυτική Στερεά και τη δυτική Πελοπόννησο.\nΔείτε επίσης : Νέα άγρια καταδίωξη με πυροβολισμούς στην Αθήνα Επιχείρησε να εμβολίσει αστυνομικούς\nΟι άνεμοι στο Ιόνιο και στο κεντρικό και νότιο Αιγαίο από νότιες διευθύνσεις 4 με 6 μποφόρ. Στο βόρειο Αιγαίο τις πρώτες πρωινές ώρες από ανατολικές διευθύνσεις 6 με 7 και πρόσκαιρα τοπικά 8 μποφόρ.\nΟ χάρτης των θερμοκρασιών από την ΕΜΥ για σήμερα Δευτέρα 11 Οκτωβρίου\nΑναλυτικά η πρόγνωση του καιρού από την Εθνική Μετεωρολογική Υπηρεσία για την Δευτέρα 11 Οκτωβρίου\nΚαιρός: Νεφώσεις παροδικά αυξημένες με τοπικές βροχές και σποραδικές καταιγίδες πιθανώς πρόσκαιρα ισχυρές. Εξασθένηση των φαινομένων από τις απογευματινές ώρες.\nΔείτε επίσης : Πέθανε ο Τάσος Κουράκης\nΚαιρός: Ισχυρές βροχές και καταιγίδες. Πρόσκαιρη ύφεση των φαινομένων το μεσημέρι.\nΆνεμοι: Από ανατολικές διευθύνσεις 5 με 7 και πρόσκαιρα το πρωί έως 8 μποφόρ. Σταδιακή εξασθένηση από τις μεσημβρινές ώρες.\nΔείτε επίσης : Μεγάλες καταστροφές στην Εύβοια: Η περιοχή έχει μετατραπεί σε ποτάμι.(Video)\nΆνεμοι: Νοτιών διευθύνσεων 3 με 5 μποφόρ.\nΆνεμοι: Στα βόρεια νότιοι νοτιοανατολικοί 4 με 6 μποφόρ. Στα νότια βορειοδυτικοί 3 με 5 μποφόρ.\nΣτην ανατολική νησιωτική χώρα λίγες νεφώσεις αυξημένες μέχρι νωρίς το απόγευμα οπότε θα σημειωθούν τοπικές βροχές. Σποραδικές καταιγίδες προβλέπονται να εκδηλωθούν τις πρώτες πρωινές ώρες.\nΣτις υπόλοιπες περιοχές λίγες νεφώσεις παροδικά αυξημένες με τοπικές βροχές που βαθμιαία και από τα δυτικά θα ενταθούν και από το απόγευμα στη δυτική Ελλάδα θα εκδηλωθούν και σποραδικές καταιγίδες.\nΟι άνεμοι θα πνέουν αρχικά δυτικοί βορειοδυτικοί 3 με 4 και στο Αιγαίο τις πρωινές ώρες έως 5 μποφόρ. Βαθμιαία θα στραφούν σε νότιους νοτιοανατολικούς έως 5 μποφόρ.\nΔείτε επίσης : Οδηγίες της Πολιτικής Προστασίας ενόψει κακοκαιρίας\nΔείτε επίσης : Εορτολόγιο : Γιορτή Δευτέρα 11 Οκτωβρίου 2021\nΑνατροπή στη δολοφονία του ταξιτζή : Δεν σκότωσα εγώ τον πατέρα μου – Η μάνα μου με ανάγκασε να πω ψέματα – βίντεο\nΘεσσαλονίκη: Θρίλερ με 27χρονο – Βρέθηκε το πτώμα του σε ρέμα\nΝέα άγρια καταδίωξη με πυροβολισμούς στην Αθήνα – Επιχείρησε να εμβολίσει αστυνομικούς


Πώς βγάζουν τόσα λεφτά οι μπλόγκερ - Aftodioikisi.gr\nΠώς βγάζουν τόσα λεφτά οι μπλόγκερ\n7 Οκτωβρίου 2017 - 14:49\nΟ αριθμός των ανθρώπων που δηλώνει κατ’ επάγγελμα μπλόγκερ, είναι τα άτομα που καταγράφουν τις σκέψεις και τις εμπειρίες σε έναν δικό τους διαδικτυακό χώρο, αυξάνεται με γεωμετρική πρόοδο.\nFashion blogger, food blogger, travel blogger κάνουν την παρουσία τους όλο και πιο ευδιάκριτη στα μέσα κοινωνικής δικτύωσης και αναγκάζουν όλους μας να αναρωτιόμαστε: από πού βγάζουν λεφτά;\nΚαταρχάς, μόλις ένας μπλόγκερ αποκτήσει έναν ικανοποιητικό αριθμό αναγνωστών ή ακολούθων στα social media μπαίνει στο στόχαστρο εταιρειών που επιθυμούν να προωθήσουν τα προϊόντα ή τις υπηρεσίες τους μέσω των ιστοσελίδων κοινωνικής δικτύωσης και είναι διατεθειμένες να πληρώσουν αδρά για αυτό.\nΠαρόλα αυτά, το blogging δεν αποτελεί πάντα μία κερδοφόρα επιλογή. Για αυτό, άλλωστε, πολλοί το έχουν ως χόμπι ή ως παράλληλη δραστηριότητα.\nΈρευνα του 2015 κατέδειξε πως μόλις το 11% των μπλόγκερ λαμβάνει περισσότερα από 30.000 δολάρια τον χρόνο.\nΈνας ακόμη τρόπος να βγάλει χρήματα κάποιος μπλόγκερ είναι μέσω της τοποθέτησης χορηγούμενου περιεχομένου στο μπλογκ ή στις σελίδες του στα μέσα κοινωνικής δικτύωσης.\nΜε τον τρόπο αυτό, μπορούν να βγάζουν από 25 έως 1.000 δολάρια ανά χορηγούμενη ανάρτηση. Επίσης, δεν είναι λίγοι οι μπλόγκερ που βγάζουν χρήματα μέσω της παρουσίας τους σε σεμινάρια.\nΓια τους μπλόγκερ που έχουν πολύ μεγάλο κοινό, τα πράγματα γίνονται ακόμη πιο εύκολα γιατί μπορούν να λανσάρουν δικές τους σειρές προϊόντων, από βιβλία και μπλούζες μέχρι δίσκους και έργα τέχνης.\nΠαράλληλα, οι δημοφιλείς μπλόγκερ απολαμβάνουν προνόμια όπως τα δωρεάν ταξίδια που διοργανώνουν κατά καιρούς οι εταιρείες για δημοσιογράφους και εργαζόμενους στον χώρο του μάρκετινγκ και των δημοσίων σχέσεων.\nΣε πολλές περιπτώσεις, μάλιστα, πληρώνονται για να παραστούν σε αυτά τα ταξίδια και να μοιραστούν με το κοινό τους την εμπειρία τους. Εκτιμάται πως λαμβάνουν από 2.000 – 10.000 δολάρια για κάθε τέτοιο ταξίδι.\nΟι μπλόγκερ μπορούν, επίσης, να βγάλουν χρήματα ακόμη και στην περίπτωση που θα παραθέσουν στο μπλογκ τους ή σε ανάρτησή τους στα social media ενεργό σύνδεσμο (λινκ) για την αγορά ενός προϊόντος. Σε αυτήν την περίπτωση μπορούν να βγάλουν από 100 έως 7.000 δολάρια τον μήνα.\nΌπως φαίνεται, το δυσκολότερο κομμάτι για ένα μπλόγκερ είναι να «χτίσει» ένα κοινό που θα κάνει τις εταιρείες να τον προσέξουν.\nΥπολογίζεται πως χρειάζεται περίπου ένας χρόνος για να αποκτήσει ένας μπλόγκερ κοινό που θα του επιτρέψει να βγάζει ένα αξιοπρεπές εισόδημα από το blogging.\nΚΟΣΜΟΣ, ΔΙΑΔΙΚΤΥΟ, ΧΡΗΜΑΤΑ, ΜΠΛΟΓΚΕΡΣ\nΣάββατο, Οκτώβριος 7, 2017\n«Πέθαναν» τον Mr Bin σε αυτοκινητιστικό δυστύχημα


Η ομάδα της ΕΜΑΚ μιλάει για τις επιχειρήσεις διάσωσης ορειβατών στον Όλυμπο - Infognomon Politics\nInfognomon Politics > Ροή Ειδήσεων > Περιβάλλον > Η ομάδα της ΕΜΑΚ μιλάει για τις επιχειρήσεις διάσωσης ορειβατών στον Όλυμπο\nΠεριβάλλον 18 Οκτωβρίου 2020\nΗ ομάδα της ΕΜΑΚ μιλάει για τις επιχειρήσεις διάσωσης ορειβατών στον Όλυμπο\nΚουρασμένοι, ταλαιπωρημένοι, αλλά πάντα χαμογελαστοί και ανακουφισμένοι όταν η επιχείρηση έχει αίσιο τέλος. Όταν όμως κάτι δεν πάει καλά, η εξάντληση είναι διπλή, λένε οι διασώστες της ΕΜΑΚ και μοιράζονται με το ΑΠΕ-ΜΠΕ «κλασικούς», όπως τους χαρακτηρίζουν, διαλόγους μεταξύ τους, όταν επιστρέφουν από τα συμβάντα. «Θα μπορούσε να πάει και καλύτερα, αν δεν είχε βρέξει τόσο πολύ θα τα καταφέρναμε με πιο εύκολο τρόπο», διαπιστώνει ο Φάνης. Ο Δημήτρης, επικεφαλής της ομάδας, δηλώνει ότι αισθάνεται υπέροχα. «Άλλη μια διάσωση έλαβε τέλος, τα συγχαρητήριά μου σε όλους. Μπράβο δείξατε τεράστιο ζήλο και το αποτέλεσμα μας αντάμειψε.\nΆλλο ένα παιδί θα γυρίσει πίσω στο σπίτι του». «Βγάλτε κάρτες, φτάσαμε στον έλεγχο. Ας βγάλουμε τα πράγματα από το αυτοκίνητο, αποκατάσταση υλικών και πηγαίνετε για ξεκούραση, θα συντάξω εγώ το δελτίο». Και όταν η σειρήνα ξαναχτυπά: «Όχι πάλι… Τι έγινε σήμερα παιδιά; Ποια “μαυρόγατα” είναι στη βάρδια; «Η έξοδος, η έξοδος….φωνάζει ο τηλεφωνητής…».


Αίθριος θα είναι ο καιρός σήμερα στη Θεσσαλονίκη, με την θερμοκρασία να κυμαίνεται από 26 έως 30 βαθμούς Κελσίου και ασθενείς νότιους ανέμους ως 3 μποφόρ. Μετά το μεσημέρι της ίδιας ημέρας θα επικρατήσουν οι ίδιες συνθήκες, με καθαρό ουρανό, με την θερμοκρασία να αγγίζει τους 27 βαθμούς Κελσίου και διατήρηση των ανέμων από νότια διεύθυνση και ένταση μέχρι 3 μποφόρ.\nΗλιοφάνεια περιμένουμε σήμερα στην Κασσάνδρα, με την θερμοκρασία να κυμαίνεται από 25 έως 28 βαθμούς Κελσίου και ασθενείς βορειοανατολικούς ανέμους με ένταση που θα φτάσει τα 2 μποφόρ.\nΤις απογευματινές και βραδινές ώρες θα επικρατήσουν οι ίδιες συνθήκες, με καθαρό ουρανό, με θερμοκρασία που θα αγγίξει τους 25 βαθμούς Κελσίου και διατήρηση των ανέμων από δυτική διεύθυνση και ένταση μέχρι 2 μποφόρ.\nΣτη Σιθωνία αναμένεται ηλιοφάνεια, με τη θερμοκρασία να κυμαίνεται από 25 έως 28 βαθμούς Κελσίου και ασθενείς βορειοανατολικούς ανέμους έντασης 2 μποφόρ.\nΜετά το μεσημέρι της ίδιας ημέρας ο καιρός θα παρουσιάσει το ίδιο σκηνικό, με αίθριο καιρό, με θερμοκρασία που θα φτάσει τους 25 βαθμούς Κελσίου και διατήρηση των ανέμων από δυτική διεύθυνση και ένταση μέχρι 2 μποφόρ.


Πρώτη καταχώρηση: Πέμπτη, 20 Αυγούστου 2020, 08:35\nΕν όψει μιας ακρόασης σε δικαστήριο του Λος Άντζελες εχθές, ο δικηγόρος της 38χρονης ποπ σταρ κατέθεσε έγγραφα στα οποία αναφέρεται ότι η τραγουδίστρια «αντιτίθεται σθεναρά στο να ανατεθεί και πάλι η επιτροπεία της στον Τζέιμς» Σπίαρς, χωρίς να εξηγεί τους λόγους.\nΟι θαυμαστές της σταρ διαμαρτύρονται για τη μακρά επιτροπεία της και έχουν ξεκινήσει μια εκστρατεία μέσω των ιστοτόπων κοινωνικής δικτύωσης ζητώντας την «απελευθέρωσή» της. Πιστεύουν ότι την κρατούν αιχμάλωτη και ότι η ίδια στέλνει κωδικοποιημένα μηνύματα, παρακαλώντας να την ελευθερώσουν, μέσα από τους λογαριασμούς της στα social media - συνήθως ανεβάζει φωτογραφίες της ενώ χορεύει στο σπίτι της.\nΟ Τζέιμι Σπίαρς απέρριψε την εκστρατεία «Ελευθερώστε τη Μπρίτνεϊ», χαρακτηρίζοντάς την ανέκδοτο. «Όλοι αυτοί οι συνωμοσιολόγοι δεν έχουν ιδέα. Επαφίεται στο δικαστήριο να αποφασίσει ποιο είναι το καλύτερο για την Μπρίτνεϊ. Δεν είναι δουλειά κανενός άλλου», είπε.\nΤελευταία ενημέρωση: Πέμπτη, 20 Αυγούστου 2020, 08:37


ΝΟΣΗΛΕΥΤΕΣ/ΤΡΙΕΣ (Κωδ. Θέσης 05) - Λυδία-Κέντρο Ιατρικής Αποκατάστασης\nΝΟΣΗΛΕΥΤΕΣ/ΤΡΙΕΣ (Κωδ. Θέσης 05)\n13 Φεβ ΝΟΣΗΛΕΥΤΕΣ/ΤΡΙΕΣ (Κωδ. Θέσης 05)\nPosted at 13:16h in ΕΥΚΑΙΡΙΕΣ ΚΑΡΙΕΡΑΣ by Λυδία Αποκατάσταση\nΤο Κέντρο Ιατρικής Αποκατάστασης και Αποθεραπείας ΚΑΒΑΛΑΣ ΛΥΔΙΑ Α.Ε. επιθυμεί να προσλάβει σε θέση πλήρους απασχόλησης, στον Αμυγδαλεώνα Καβάλας ΠΡΟΣΩΠΙΚΟ ΔΙΑΦΟΡΩΝ ΕΙΔΙΚΟΤΗΤΩΝ για τη στελέχωση του ιατρικού κέντρου αποκατάστασης.\nΝΟΣΗΛΕΥΤΕΣ/ΤΡΙΕΣ (Κωδ.θέσης 05)\nΓια όλες τις ειδικότητες απαιτούνται τα εξής επιπλέον προσόντα:\nΕυγένεια και επικοινωνιακή ικανότητα.\nΟμαδικότητα και διάθεση για συνεργασία.\nΣυνέπεια και οργανωτικότητα.\nΠολύ καλή γνώση μιας ξένης γλώσσας.\nΟι ενδιαφερόμενοι μπορούν να αποστείλουν τα βιογραφικά συνοδευόμενα από φωτογραφία στην ταχυδρομική θυρίδα: Κέντρο Ιατρικής Αποκατάστασης Καβάλας Λυδία A.E. στον Αμυγδαλεώνα Καβάλας ΤΚ.64012 Τ.Θ.10\nή στο e-mail : info@lydia-kavala.gr


Έρχονται άλλες 5.000 νέες επικουρικές συντάξεις το Μάιο\nΑσφαλιστικό Έρχονται άλλες 5.000 νέες επικουρικές συντάξεις το Μάιο\nΠροσπάθεια να απονείμουν περισσότερες από 5.000 νέες επικουρικές συντάξεις το Μάιο καταβάλλουν οι αρμόδιες υπηρεσίες του Ενιαίου Ταμείου Επικουρικής Ασφάλισης και Εφάπαξ Παροχών (ΕΤΕΑΕΠ).\nΑν και βρισκόμαστε στις πρώτες ημέρες του Απριλίου, η ροή υπολογισμού των συντάξεων αφήνει πολλές ελπίδες ότι θα καταστεί εφικτό να πιαστεί ο συγκεκριμένος στόχος. Άλλωστε, στο ΕΤΕΑΕΠ δεν κρύβουν ότι θέλουν μέχρι το τέλος του καλοκαιριού να έχουν καταφέρει να απονέμουν έως 9.500 νέες συντάξεις το μήνα.\nΣε κάθε περίπτωση, η συντριπτική πλειονότητα των επικουρικών συντάξεων που εκδίδονται αφορούν αιτήσεις που υποβλήθηκαν μετά την 1/1/15. Συνεπώς, ο υπολογισμός τους γίνεται σύμφωνα με το νόμο Κατρούγκαλου. Αυτό σημαίνει πρακτικά ότι οι συντάξεις αυτές κατά μέσο όρο κυμαίνονται από 150 – 200 ευρώ το μήνα.\nΟι εκτιμήσεις αρμόδιων στελεχών του ΕΤΕΑΕΠ είναι ότι όσο προχωρούν οι μήνες, τόσο ομαλοποιείται η έκδοση νέων συντάξεων. Έτσι, μέσα στο επόμενο τρίμηνο θα «σπάσει το φράγμα» των 100.000 εκκρεμών αιτήσεων. Έως τώρα οι αιτήσεις που βρίσκονται στην αναμονή είναι λίγο παραπάνω από 110.000. Εάν η διαδικασία συνεχιστεί με τις αυξητικές τάσεις που θέλουν στο ΕΤΕΑΕΠ, τότε είναι εφικτό σε 12 – 15 μήνες από τώρα, οι εκκρεμότητες για το μεγαλύτερο ταμείο επικουρικών συντάξεων να πάψουν να υφίστανται…\nΠροηγούμενο άρθροΑνεστάλη η στάση εργασίας στο μετρό την Τρίτη του Πάσχα\nΕπόμενο άρθρο1,16 εκατ. συνταξιούχοι με κύρια σύνταξη εξαθλίωσης μόλις 364 ευρώ!